text:
Башланғысты Таллинндағы “Ағиҙел” башҡорт йәмғиәте тәҡдим иткән. Уның рәйесе Флүзә Хәйруллина әйтеүенсә, китапҡа Салауат Юлаевтың Эстония губернаһында һөргөндә булыуы хаҡындағы Милли архив документтары ингән. Китапҡа баш һүҙҙе Эстонияның мәҙәниәт министры Урве Тийдус яҙған. Унда билдәләнеүенсә, Эстония менән Башҡортостанды ике ил тарихындағы фажиғәле ваҡиғалар берләштерә.
Бөгөн сәғәт 2-нән 4-се яртыға тиклем "тура бәйләнеш"тә – Федераль почта элемтәһенең Башҡортостан идаралығы директоры Ирек Миңлевәли улы ҒӘЛИМОВ.
8 (347) 272-75-30 телефонына шылтыратып, уға үҙегеҙҙе борсоған һорауҙарҙы бирә алаһығыҙ.
– Мәктәптән һуң тиҫтерҙәремдең барыһы ла тиерлек ауылдан сығып китте. Ҡайһы берәүҙәр Түбәнге Ҡарамалыла ҡалыуымдың сәбәбен ҡат-ҡат һорай торғайны. Борондан килгән йоланы тотоп, ғаиләлә кинйә малай булараҡ, атай нигеҙендә төпләндем.
Вәғәҙә ителгәнсә, уларҙың күбеһенә бүләктәребеҙҙе алып барып тапшырҙыҡ. Бөгөнгө һанда һүҙебеҙ — үҙ эшенә яуаплы ҡараған почта хеҙмәткәрҙәренең береһе хаҡында.
— Закир Ғизелхаҡ улы, яңыраҡ Асылыкүл буйҙарында ла һабантуй булды, ҡала һәм район халҡы байрамды ниндәй кәйеф менән ҡаршыланы?
— Быйылғы яҙғы баҫыу эштәре юғары ойошҡанлыҡ менән үтте, был иһә халыҡтың кәйефендә лә ыңғай сағылыш тапмай ҡалманы, әлбиттә.


c: text/html

text:
Билең нескә тал...
— тигән йыр юлдары Гүзәл Ғәбдекәева өсөн генә сығарылған кеүек. Уның сибәрлеген, нәфислеген, өлгөрлөгөн, киң күңеллелеген күреп һоҡланмау мөмкин түгел. Эштә уңған, яғымлы, шул уҡ ваҡытта нәзәкәтле ҡатын-ҡыҙҙарҙың барлыҡ ыңғай сифаттарын үҙендә туплаған Гүзәл.
Был наҙлы гүзәл затҡа һоҡланғыс тәбиғи һәләт ҡайҙан бирелгән һуң? Һорауға яуапты оҙаҡ эҙләргә түгел. Ул районыбыҙҙың хозур тәбиғәтле Үрмәт ауылында Хөснөтдиновтарҙың татыу ғаиләһендә беренсе бала булып донъяға килгән. Ата-әсәһе ҡыҙҙарында сәнғәткә, әҙәбиәткә, белемгә, хеҙмәткә һөйөү тәрбиәләгән.

robotstxt: allowed

filter: keep


text:
В Уфе представители штаба Собчак отчитались о ходе выборов-2018Представители штаба кандидата на пост Президента РФ Ксении Собчак в Республике Башкортостан не отмечают нарушений на выборах-2018....
"ҺАЙЛАУ-2018" МАТБУҒАТ ҮҘӘГЕНДӘҺайлау матбуғат үҙәгендә Рәсәй президенты кандидаты Г.А. Явлинскийҙың Башҡортостандағы вәкиле Артур Асафьев брифингта ҡатнашты....
РӘСӘЙ ФЛАГЫ ҺӘМ ГЕРБЫ ТӨШӨРӨЛГӘН ТОРТБилдәле Өфө кондитеры Ольга Носкова Һайлауҙар уңайынан Рәсәй флагы һәм гербы төшөрөлгән торт әҙерләп килтергән. Һайлау матбуғат үҙәгендә барыһы ла тәмлекәс менән ихлас һыйланды....
"ЭШЛӘГӘН КЕШЕ ЯРЛЫ ЙӘШӘРГӘ ТЕЙЕШ ТҮГЕЛ"Һайлау матбуғат үҙәгендә Рәсәй президенты кандидаты Б.Ю. Титовтың Башҡортостан буйынса вәкиле Алла Кузьмина менән брифинг үтте "Эшләгән кеше ярлы йәшәргә тейеш түгел", - тине ул сығышы һуңында....
РЕСПУБЛИКА БУЙЫНСА ҺАЙЛАУ ХОҠУҠТАРЫ БУЛҒАН ХАЛЫҠТЫҢ 64,39 ПРОЦЕНТЫ ТАУЫШ БИРГӘНҺайлау матбуғат үҙәгендә эшләгән киң мәғлүмәт саралары вәкилдәре өсөн Башҡортостан һайлау комиссияһы ағзалары менән тура бәйләнеш ойошторолдо. Һуңғы мәғлүмәттәргә ярашлы, Республика буйынса һайлау хоҡуҡтары булған халыҡтың 64,39 проценты үҙ...
ҺАЙЛАУ 2018 МАТБУҒАТ ҮҘӘГЕНДӘ СИРАТТАҒЫ БРИФИНГҺайлау матбуғат үҙәгендә Рәсәй президенты кандидаты П.Н.Грудининдың Башҡортостандағы штабы вәкилдәре Юнир Ҡотлоғужин, Евгений Романчиков, Дмитрий Чувилин киң мәғлүмәт саралары хәбәрселәре алдында брифингта сығыш яһаны....
Анонстар
АнкетаАнкета ебәрергә
Журнал архивы
Һеҙҙең мөнәсәбәт
Сайттың яңы дизайны оҡшаймы?


text:
БР Президенты премиялары бирелде
23 ноябрҙә Башҡортостан Республикаһы Президенты Мортаза Рәхимов “2009 йылғы опекундар (попечителдәр), тәрбиәгә бала алған һәм патронат ғаиләләрҙең республика конкурсында еңеүселәргә Башҡортостан Республикаһы Президенты премияларын биреү тураһында” бойороҡҡа ҡул ҡуйҙы.
Опекундар (попечителдәр), тәрбиәгә бала алған һәм патронат ғаиләләрҙең республика конкурсына әҙерлек һәм уны үткәреү буйынса комиссияның тәҡдимдәрен ҡарағандан һуң, Мортаза Рәхимов 2009 йылғы опекундар (попечителдәр), тәрбиәгә бала алған һәм патронат ғаиләләрҙең республика конкурсында еңеүселәргә Башҡортостан Республикаһы Президенты премияларын бирергә бойороҡ бирҙе:
“Иң яҡшы опекун (попечитель)” номинацияһы буйынса – Бүздәк районының Никольский ауылында йәшәүсе Вәсилә Сабирйән ҡыҙы менән Айҙар Камил улы Ғәзиевтар ғаиләһенә;
“Тәрбиәгә бала алған иң яҡшы ғаилә” номинацияһы буйынса – Өфөлә йәшәүсе Галина Антоновна менән Валерий Вениаминович Семеновтар ғаиләһенә;
“Иң яҡшы патронат ғаилә” номинацияһы буйынса – Учалы районының Ғәлиәхмәр ауылында йәшәүсе Рәмилә Айытбай ҡыҙы менән Таһир Буранбай улы Мөхәмәткилдиндар ғаиләһенә.


text:
- Подробности
- Просмотров: 436
БЕЛОКРИНИЦКИЙ ИЕРАРХИЯҺЫ, Австрия иерархияһы, поп йүнәлешле (ҡара: Поповсылар) ҙур старообрядсылыҡ сиркәүе. 1846 й. Белая Криница а. (Австрия Галицияһы) Рәсәйҙән күскән поповсылар общинаһы тарафынан ойошторола. 19 б. 50-се йй. Б.и. үҙәге Мәскәүгә (Рогожа общинаһы) күсә, унда дини совет төҙөлә. 1988 й. алып Б.и. Урыҫ православие старообрядсылыҡ сиркәүе тип атала. 1996 й. РФ-та 85 община теркәлә.
Башҡортостанда Б.и. т‑дағы тәүге мәғлүмәт 1860 й. ҡарай. Златоуст өйәҙендә Б.и. монастыры эшләй, ул 1871 й. урындағы власть бойороғо б‑са ҡыйратыла. 1865 й. Өфө губернаһында Б.и. яҡлы 4203 кеше иҫәпләнә, 1913 й. — 4033. Уларҙың төп йәшәү урыны Стәрлетамаҡ ҡ., Бәләбәй өйәҙе Песмән, Өҫән‑Ивановка Заводы аа., Стәрлетамаҡ өйәҙе Верхотор заводы ҡасабаһы, Помряскин, Столяровка, Садовка, Полыновка, Яңы Михайловка аа. була. Б.и. 14 сиркәүе һәм ғибәҙәтханаһы була, уларҙы 13 священник һәм 4 псаломсы хеҙмәтләндерә. Ҙур община Өфөлә урынлаша (1908). 20 б. 20—30-сы йй. Б.и. 4 сиркәүе эшләй, 1936 й. ҡарай улар ябыла, дин әһелдәре репрессиялана. 40‑сы йй. уртаһынан Өфөлә һәм Әлшәй р-ны Елатминка а. ғибәҙәтханалар эшләй башлай; 50-се йй. алып Б.и. яҡлылар Әлшәй р-ны Раевка ҡасабаһында, Балаҡатай р-ны Ҡарлыхан, Ҡыйғы р-ны Ләүйылға, Һарығул, Бәләбәй, Стәрлетамаҡ р-ндары ауылдарында йәшәй. Уларҙың дөйөм һаны билдәһеҙ.
Әҙәб.: Сергеев Ю.Н. Из истории закрытия Казанской старообрядческой церкви в Уфе (нач. 30-х гг. ХХ в.) //Старообрядчество. История. Культура. Современность. М., 1997.
Ю.Н.Сергеев
Тәрж.Г.Һ.Ризуанова


text:
Йыйылыштарҙы Наталья Ковшова урамындағы 6-сы, Академик Королев урамындағы 2-се, Баязит Бикбай урамындағы 28-се һанлы йорттарҙа йәшәүселәр ойошторҙо. Йыйылыш һөҙөмтәһендә бер йорт иҫке хоккей майҙансығын яңыртыуға (Н. Ковшова, 6), урам тренажерҙары булған, резина менән ҡапланған спорт майҙаны ҡуйҙыртыуға (Б. Бикбай, 28) ғариза бирергә ҡарар итте. Ә инде Академик Королев урамындағы 2-се йортта йәшәүселәр мини-футбол өсөн майҙансыҡ эшләтергә теләк белдерҙе.
Һупайлы микрорайонында урындағы башланғыстарҙы хуплау программаһында ҡатнашыу һорауҙарын ҡараған йыйылыштар үтте
Йыйылыштарҙы Наталья Ковшова урамындағы 6-сы, Академик Королев урамындағы 2-се, Баязит Бикбай урамындағы 28-се һанлы йорттарҙа йәшәүселәр ойошторҙо.


text:
Өфөлә туған телдәр буйынса олимпиадалар үтәсәк
Өфөнөң башҡорт һәм рус телдәрендә дөйөм белем биреү учреждениеларының 7-11 синыф уҡыусылары араһында башҡорт теле һәм әҙәбиәте буйынса төбәк-ара олимпиаданың II этабы шәмбе, 10 декабрҙә, Мөхәммәт Исҡужин исемендәге 136-сы башҡорт лицейында үтәсәк. Муниципаль этапта башҡорт телен һәм әҙәбиәтен туған тел булараҡ өйрәнгән 231 мәктәп уҡыусыһы ҡатнашасаҡ.
Шулай уҡ 10 декабрҙә 9-сы урта дөйөм белем биреү мәктәбендә татар теле һәм әҙәбиәте буйынса республика олимпиадаһының II этабы үтәсәк. Унда татар телен һәм әҙәбиәтен туған тел булараҡ өйрәнгән 143 бала ҡатнашасаҡ, тип хәбәр иттеләр баш ҡала Мәғариф идаралығының Фәнни-мәғлүмәт методик үҙәгенән.


text:
“НефАЗ” акционерҙар йәмғиәтендә бизнес-план раҫланды
«Нефтекама автозаводы» асыҡ акционерҙар йәмғиәтенең Директорҙар Советы ултырышында йәмғиәттең 2010 йылға бизнес-планы раҫланды һәм предприятиеның уҙған йылдағы эш йомғаҡтары ҡаралды.
«НефАЗ» акционерҙар йәмғиәтенән хәбәр итеүҙәренсә, бизнес-план-2010 параметрҙары 2009 йыл кимәлендәге күләмле һәм техник-иҡтисади күрһәткестәрҙе күҙ уңында тота. Әммә автотехника баҙарында дөйөм хәл үҙгәргән осраҡта продукция сығарыуҙы ярайһы уҡ арттырыу өсөн бөтә мөмкинлектәр бар.
Быйыл 10 айҙа тейәп оҙатылған продукция, тауарҙар һәм хеҙмәтләндереүҙәр күләме 4,253 миллиард һумлыҡ тәшкил итте. Был бизнес-планда ҡаралғандағынан дүрт процентҡа тиерлек күберәк. Ләкин был күрһәткесте 2008 йылдың ошо уҡ осоро менән сағыштырғанда, хәҙерге күләм 44 процент тәшкил итә. Йыл йомғаҡтары буйынса тейәп оҙатылған продукция күләмдәре уҙған йыл кимәленә ҡарата кәмендә 55 процент тәшкил итәсәк. Белгестәр иҫәпләүенсә, автомобилдәр эшләүҙәге бөгөнгө хәлде иҫәпкә алғанда, был насар күрһәткес түгел.
Беренсе кварталда саф килем буйынса 163 миллион һум алып еткерелмәне. 10 айлыҡ йомғаҡтар буйынса зыяндар 68 миллион һумға тиклем кәметелде. Ноябрь-декабрҙә продукция етештереү һәм тейәп оҙатыу күләмдәренең артыуы 2009 йылды зыянһыҙ тамамларға мөмкинлек бирә.


text:
Аҡсарлаҡ
Аҡсарлаҡ (рус. Серебристая чайка, лат. Larus argentatus) — сарлаҡтар ғаиләһенән булған Азияла, Европала һәм Төньяҡ Америкала йәшәүсе эре ҡош.
Ҡылыҡһырлама[үҙгәртергә | вики-тексты үҙгәртергә]
Ҡарғанан байтаҡ ҙур. Дөйөм төҫө аҡ, һорғолт ҡанаттарының осо ҡара, суҡышы һары, аяҡтары ҡыҙғылт һары. Күк сарлаҡтан ҙурлығы һәм төҫө менән айырыла.
Тауышы[үҙгәртергә | вики-тексты үҙгәртергә]
Осҡанда шарҡылдап көлгәнгә оҡшаған тауыш сығара: «ха-ға-һа» йәки киҫкен «ҡъяҙу», ерҙә яңғырауыҡлы: «бах-бах-бах». Ерҙә ҡысҡырғанда, башын артҡа ташлап, суҡышын киң итеп аса.
Йәшәү рәүеше[үҙгәртергә | вики-тексты үҙгәртергә]
Һыу буйында йәшәй. Бер урындан икенсе урынға күсеп йөрөүсе ҡош. Һирәк осрай. Ояһын аулаҡ яр буйҙарында үлән һәм ҡауырһындарынан эшләй. Унда ҡара таплы 2-3 бөртөк йәшкелт һоро йәки һарғылт һоро йомортҡа һала.
Туҡланыуы[үҙгәртергә | вики-тексты үҙгәртергә]
Төрлө аҙыҡ менән туҡлана: балыҡ, һыу бөжәктәре, сысҡан, йомран аулай, башҡа ҡоштарҙың ояларын туҙҙыра, емеш-еләк тә ашай.
Таралышы[үҙгәртергә | вики-тексты үҙгәртергә]
Галерея[үҙгәртергә | вики-тексты үҙгәртергә]
Һылтанмалар[үҙгәртергә | вики-тексты үҙгәртергә]
- Водоплавающие и чайковые птицы Подмосковья «Серебристая чайка — Larus argentatus» (рус.)
- Серебристая чайка на сайте ecosystema.ru (рус.)
- Распространение серебристой чайки в Европе (инг.)
- Joanna Burger «Pattern, mechanism, and adaptive significance of territoriality in herring gulls (Larus argentanus)» Monography (инг.)
{{|fr}}


text:
Ҡорот
Ҡорот — байтаҡ төрки халыҡтарға хас һөт ашамлығы.
Составы[үҙгәртергә | вики-тексты үҙгәртергә]
Ҡорот ашҡаҙан-эсәк эшмәкәрлеген көйләүсе шифалы хәләл ризыҡ. Ул С витаминына һәм башҡа файҙалы матдәләргә бай. Һыуыҡ тейгәндә ҡоротто иҙеп, аҡ йәки һыры май ҡушып, ҡайнар һыуға һалып эсһәң, шунда уҡ тирләтеп «һыуыҡты ҡыуып сығыра». Борон заманда сәс ебәк кеүек ялтырап торһон өсөн эркет һыуында йыуғандар.
Мәрйәм апай Бураҡаевның «Тормош һабаҡтары» дәреслегендә яҙылғанса, ҡоротто башҡорттар әллә ҡайһы замандарҙан бирле һыуыҡ тейеүҙән дә. эсәктәге паразит селәүсендәрҙе ҡыуыу өсөн дә, тамаҡҡа аш бармаған саҡта ла файҙаланғандар. Ҡайһы бер йәрәхәттәрҙе лә ҡорот менән ыуып дауалағандар. Эренле яраны, ҡутырҙы ҡорот йәки эркет өҫтөндәге үңеҙ йә ҡаҫмаҡ һөртөп бөтөргәндәр. Ҡорт саҡҡан, йылан саҡҡан урынға ла, йәш баланың кендеге уңалмаһа ла ҡорот һөрткәндәр. Баланың ауыҙы ҡутырлаһа ла ҡорот һөртөп дауалағандар. Юҡҡа ғына ҡоротто «башҡорт пенициллины» тип әйтмәйҙәрҙер.
Халыҡ кәсебе[үҙгәртергә | вики-тексты үҙгәртергә]
Ҡоротто башҡорт халҡы борон-борондан эшләп килгән. Бының үҙ сәбәптәре лә бар. Берҙән ҡаймағы айыртылған һөттө әрәм-шәрәм итмәйһең, икенсенән, киптерелгән ҡоротто оҙаҡ, хатта йылдар буйына һаҡларға мөмкин. Ҡорот яһау мәшәҡәтле эш. Хәҙер ауыл ерҙәрендә оло йәштәге апайҙар һәм инәйҙәр генә яһай белә.
Һимеҙ итте күпләп ашаған, һөҙлөклө һурпа эскән башҡорт халҡын холестериндан тап ошо ҡорот ҡотҡарған да инде. Баҡһаң, ҡороттағы ферменттар итте эшкәрткәндәге бүленеп сыҡҡан организм өсөн ағыулы булған матдәләрҙе нейтралләштерә икән. Һимеҙ ит шулай итеп ҡорот арҡаһында еңелерәк үҙләштерелә. Ҡоротто кәнфит урынына һурып, имеп йөрөгән монгол халҡының тештәре ап- аҡ сәләмәт. Был ҡороттоң кальцийға бай булыуына бәйле.
Ҡорот яһау ысулы[үҙгәртергә | вики-тексты үҙгәртергә]
Ҡорот эшләүе ярайһы ғына мәшәҡәтле. Башта айыртылған һөттө ойотоп, ҡатыҡ яһарға кәрәк. Ошо ҡатыҡ ағас батманға йыйыла бара. Шунан һуң уны ҡаҙанға йәки башҡа һауытҡа һалып өҫтөнә күбеге сыҡҡансы ҡайнаталар. Ҡайнатылған эркеттең күбеген һөҙөп алғас, уны таҙа тоҡҡа ҡойоп элеп ҡуялар. Бер нисә көн үтеүгә уның һыуы ағып бөтә һәм барлыҡҡа килгән ҡоротто тоҙлап баҫып йомғатстар яһарға мөмкин. Дөрөҫ, был әле йәш ҡорот ҡына була. Бында иң мөһиме — уны киптерә белеү.
Н. Сафиндың «Башҡорт аштары» тигән китабында йәш ҡоротто йомғаҡлап таҡтаға һалырға ла өҫтөнә сепрәк ябып бер нисә көн ҡояшта киптерергә мөмкин. Ләкин ҡорот таш кеүек ҡатмаһын һәм артыҡ әсе булмаһын тиһәң, уны төтөнгә ҡуйып ыҫлау яҡшы. Элегерәк ҡоротто тик шулай итеп эшләгәндәр ҙә. Бының өсөн ихаталағы асыҡ усаҡ өҫтөнә 2 метр самаһы бейеклектә тар ғына ағас таҡталарҙан ылаш яһап ҡуйыла һәм баш-баш итеп йомарланған ҡорот шунда теҙеп һалына. Яңы яһалған ҡорот кәмендә аҙна-ун көн төтөндә ыҫланьп торорға тейеш. Тик шунан һуң ғына уны ашарға ла, ҡатыҡ итеп ашҡа һалырға ла, ҡышҡылыҡҡа һаҡларға ла була.
Ҡыҙыл борос ҡушып тоҙланған ҡоротто, йомарлап, яҡшы итеп киптергәс ҡул тирмәнендә тарттырып, он кеүек ваҡлап алырға була.Бындай онтаҡ һаҡлауға ла, ҡулланыуға ла бик уңайлы.Яҡшы итеп ябылған быяла банкаларҙа, елләтелгән ҡоро урында сепрәк тоҡсайҙарҙа элеп һаҡларға була.Кәрәк ваҡытта эҫе һурпаға өҫтәргә, йә булмаһа, эҫе һыу менән иҙеп эсергә мөмкин.
Иҫкәрмәләр[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
- Өмөтбаев М. И. Башҡорт ҡорото // Йәдкәр. Шиғырҙар, публицистик яҙмалар, тәржемәләр, халыҡ ижады өлгөләре, тарихи-этнографик яҙмалар — Өфө: Башҡортостан китап нәшриәте, 1984. — Б. 251—252. — 288 б.
- Сафин Н. М. Башкирские блюда. — Уфа: Башкирское книжное издательство, 1976. — 112 с.
- Бикембәтова Ф. Ырымбурҙарса ҡорот. Киске Өфө. № 50, 2007 й.
Һылтанмалар[үҙгәртергә | вики-тексты үҙгәртергә]
- Миһранова Э. В. Ҡорот // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2017. — ISBN 978-5-88185-143-9.


text:
Төбәктә «Мыстар» байрамында популяр йәш башҡарыусылар сығыш яһай
ӨФӨ, 2016 йыл, 17 август. /«Башинформ» мәғлүмәт агентлығы, Ләйлә Аралбаева/.
26 августа Баймаҡта «Мыстар» республика ҡымыҙ байрамы уҙғарыла. Сара ҡала паркында ойошторола. Байрамды ойоштороу комитеты хәбәр итеүенсә, ҡунаҡтарҙы иң яҡшы йәш музыканттарҙың сығышы, күңелле конкурстар, ҡиммәтле бүләктәр һәм ҡымыҙ көтә.
Байрамда популяр башҡарыусылар: «Арғымаҡ» этно-рок төркөмө, йырсы Екатерина Ямщикова, мультиинструменталист Zainetdin ҡатнашырға теләк белдергән.
2012 йылда «Мыстар» байрамы «Арғымаҡ» этно-рок төркөмө һәм «Маҡсат» йәштәр йәмәғәт ойошмаһы башланғысы буйынса үткәрелгәйне. «Мыстар» башҡорт теленән тәржемә иткәндә «мал тиреһенән тегелгән ҡымыҙ һауыты» тигәнде аңлата.
Тулыраҡ мәғлүмәт — «Бәйләнештә» сайтындағы төркөмдә.


text:
Бөгөн Өфөлә архитектура проекттарының күргәҙмә-конкурсы асыла
Бөгөн Өфөлә, Архитектор йортонда (Пархоменко урамы, 101/1), “2009 йылдың иң яҡшы проекты” республика күргәҙмә — конкурсы асыла.
Уны БР Төҙөлөш, архитектура һәм транспорт министрлығы һәм БР Архитекторҙар союзы ойошторған.
Экспозицияла архитектура һәм ҡала төҙөлөшөн проектлауҙың төрлө йүнәлеше буйынса 60-тан ашыу эш урын алған. Уларҙың авторҙары араһында йәш архитекторҙар ҙа, билдәле профессионалдар ҙа бар. Ижади коллективтар, проектлау ойошмалары, шулай уҡ юғары уҡыу йорттары һәм төҙөлөш колледжы студенттары үҙҙәренең эштәрен тәҡдим итә.
Конкурс комиссияһы күргәҙмәнең беренсе көнөнән үк эш башлай. Экспозицияла былтырғы йыл дауамында ижад ителгән эштәр ҡуйылғанға күрә, иң уңышлы эштәр 2009 йылдың иң яҡшы проекты исемен алыуға хоҡуҡлы буласаҡ. Еңеүселәр ете номинацияла билдәләнә. Конкурсҡа 27 февралдә йомғаҡтар яһаласаҡ.
Архитектура һәм ҡала төҙөлөшөнөң иң яҡшы проекттары өлгөләре менән теләге булған һәр кем таныша ала. Күргәҙмәгә инеү бушлай.


text:
Занзибар
Занзиба́р (суахили Jamhuri ya Watu wa Zanzibar, ингл. People's Republic of Zanzibar, ғәр. زنجبار — Занзибар Халыҡ Республикаһы) — Берләшкән Танзания Республикаһы составындағы ярым автономия. Ике төп уртауҙан — Пемба һәм Унгуджа (Занзибар) утрауҙарынан тора.
Административ үҙәге — Занзибар ҡалаһы (257 мең кеше (2003)).
Тарих[үҙгәртергә | вики-тексты үҙгәртергә]
Урта быуаттарҙа Занзибарҙа Көнсығыш Африканан килтерелгән ҡолдар менән һатыу итеү үҫешә. Ваҡыт үтеү менән ҡолдар менән сауҙа итеү Омандан сыҡҡан ғәрәп сауҙагәрҙәре контроле аҫтына күсә, улар төбәк аҡһөйәктәренең йәҙрәһен тәшкил итә. XVI быуатта Занзибар Португалияның колониаль биләмәләре составына керә, бындағы солтан власы оҙаҡ ваҡытҡа номиналь булып ҡала. XVII быуат уртаһында Һинд океанының көнбайыш өлөшөндә ғәрәптәр яңынан үҙ йоғонтоһон ҡайтара башлай.
1853 йылға ҡарай Оман солтаны Сәйет ибн Солтан Көнсығыш Африка яр буйының ҙур ғына өлөшөн үҙ контроле аҫтына ала һәм баш ҡалаһын Маскаттан Занзибарға (Унгуджаға) күсерә. Африканан килтерелгән фил һөйәгенә һәм ҡолдарҙы һатыуға һорау артҡас, утрау яңынан иҡтисади үҫеш кисерә. Занзибарҙа киң төҙөлөш башлана, утрауҙаңы архитектура ҡомартҡылары ЮНЕСКО тарафынан Бөтә донъя мираҫына индерелә.
1861 йылда Занзибар солтанлығы Оман солтанлығынан айырыла, ә 1890 йылда Британия империяһы протекторатына әүерелә.
1963 йылда Бөйөк Британия хөкүмәте утрауҙарҙы ғәрәп солтанына тапшыра һәм Занзибар бойондороҡһоҙ дәүләт тип иғлан ителә. 1964 йылда утрауҙа ихтилал тоҡана: Занзибарҙың ҡара тәнле халҡы ғәрәптәр хакимлығы аҫтында ҡалғығыһы килмәй һәм уны бөтөрә. Һөҙөмтәлә Занзибар континенталь Африкала урынлашҡан Таньганьика менән берләшә һәм Берләшкән Танзания Республикаһы (Берләшкән Таньганьика һәм Занзибар Республикаһы) барлыҡҡа килә.
Статус[үҙгәртергә | вики-тексты үҙгәртергә]
Занзибарҙың башлығы — Занзибар президенты һәм бер үк ваҡытта Танзанияның вице-президенты булып тора. Уның вәкәләтлегенә архипелагтың эске эштәре ҡала, шул уҡ ваҡытта тышҡы сәйәсәт — Танзанияға күсә.
2005 йылдан Занзибарҙың үҙ флагы һәм парламенты була, Занзибар президенты ла һаҡланып ҡала.
Президент Занзибар революцион хөкүмәте башлығы булып тора[2]. Президент 5 йылға бер һәм тик бер генә срокка һайлана[3].
Занзибар вәкилдәр палатаһы ярым автономияның законодар сығарыусы орган булып тора. Парламент составына 81 ағза керә[4].
Административ бүленеш[үҙгәртергә | вики-тексты үҙгәртергә]
Берләшкән Танзания Республикаһы составында Занзибар ярым автономия булып тора. Уның составына Танзанияның биш өлкәһе керә[1]:
Галерея[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- ↑ 1,0 1,1 Population Distribution by Administrative Units, United Republic of Tanzania, 2012
- ↑ Zanzibar: Constitution. Electoral Institute of Southern Africa. Тәүге сығанаҡтан архивланған 31 июль 2012.
- ↑ Zanzibar: Electoral system. Electoral Institute of Southern Africa. Тәүге сығанаҡтан архивланған 31 июль 2012.
- ↑ Zanzibar House of Representatives website (инг.)


text:
Газета "Йәшлек" » Яңылыҡтар таҫмаһы » "Етегән" конкурсында ҡатнашайыҡ!
"Етегән" конкурсында ҡатнашайыҡ!
Башҡортостанда Ғаилә йылында "Етегән" конкурсына старт бирелде. Бәйгелә һәр кем ҡатнаша ала, ул ете номинацияла уҙғарыла.
— Һөйөү тураһында шиғырҙар һөйләү
— Мөхәббәт хаҡында йырҙар башҡарыу
— Иң яҡшы бейеү (дуэт)
— Мөхәббәт тураһында иң яҡшы ҡыҫҡа метражлы фильм (5 минутлыҡ)
— Башҡорт телендәге иң яҡшы флаерҙар һәм открыткалар
— Һөйөү темаһына иң яҡшы фотоһүрәттәр
— Башҡорт йырҙарына һәм көйҙәре аҫтында «Етегән-2018» байрамына иң яҡшы флешмоб.
Ижади эштәрҙе 20 февралгә тиклем ҡатнашыусының ғаризаһы менән ulya2017@yandex.ru электрон адресына ебәрергә кәрәк. Тулыраҡ мәғлүмәт — конкурстың рәсми төркөмөндә.
Информация
Комментировать статьи на сайте возможно только в течении 4 дней со дня публикации.


text:
1 майҙан иҡтисадтың бюджеттан тыш секторы ойошмалары хеҙмәткәрҙәре өсөн республикабыҙҙа минималь эш хаҡы – 6 900 һумдан 8 900 һумға тиклем, ә бюджет секторы ойошмаларында 7 500 һумға хәтлем күтәрелеүе күҙ уңында тотола.
Шуға ла колхоз-совхоз тарҡалып, элекке иген баҫыуҙары ташландыҡҡа әйләнә башлағас, күршеләр бынан күпләп ер алып, йорт һалырға тотона. Һөҙөмтәлә хәҙер ауылды танырлыҡ та түгел: ябай йорттар янында тимер ҡапҡалы, тимер рәшәткә менән уратып алынған ике ҡатлы “һарай”ҙар артҡандан-арта.
Герой ейәндәре нисек ғүмер итә бөгөн? Ниндәй яңы ҡаҙаныштары бар? Тыуған ерендә үҙҙәрен ят итеп тоймайҙармы? Ошо һәм башҡа һорауҙарға яуап эҙләү булды Күсемгә сираттағы мәртәбә барыуымдың маҡсаты.


text:
Күгәрсен районы Яңы Хвалын мәктәбе уҡыусылары, уҡытыусылары барыһын да уҙҙырҙы. «Йәншишмә»гә икенсе ярты йыллыҡҡа 20 кеше яҙылып, беҙҙе бик ҡыуандырҙылар. Уларға афариндан башҡа ни әйтәһең инде! Гәзитебеҙгә яҙылыусылар араһында «Аҙна һайын – отош» уйынын да бында үткәрергә булдыҡ. X синыф уҡыусыһы Карина Хәсәнова берешәрләп бүләктәрҙе күрһәтеп торһа, мәктәп китапханасыһы Гүзәл Салауат ҡыҙы Абдуллина, йәш хәбәрсебеҙ …
Continue reading ‘«Аҙна һайын – отош»’ »
Был акциябыҙҙы дауам итәбеҙ. Былтыр баш ҡала мәктәптәре уҡыусылары гәзит сығарышырға ярҙам иткәйне. Ә был юлы тәжрибәбеҙҙе Өфөнән ситтә үткәреп ҡарарға булдыҡ. Күгәрсен районы Яңы Хвалын мәктәбенең V – VIII синыф уҡыусылары редакциябыҙҙың компьютерҙа вёрсткалау буйынса инженеры Гөлфирә Ҡарағужина менән «Ғаилә усағы» махсус сығарылышын әҙерләргә ихлас тотондо. Ниндәй материалдарҙы һайлап алырға, гәзит ҡыҙыҡлыраҡ, йөкмәткелерәк булһын …
Continue reading ‘«Гәзитебеҙҙе бергәләп сығарабыҙ»’ »
Һәр яҙ һайын баш ҡалабыҙҙы сүп-сарҙан таҙартыу буйынса экологик өмәләр ойоштороу матур йолаға әүерелде. Быйыл да был изге эшкә дәррәү тотондоҡ. Тирә-яҡты сүп-сарҙан таҙартыу, урамдарҙы төҙөкләндереү һәм йәшелләндереү айлығы иғлан ителде һәм ул «Төҫлө өмәләр» проекты сиктәрендә үтә. Был юлы күләмле сара Ғаилә һәм Ирекмәндәр йылына арналды.
Уҡыу алдынғыларын, төрлө спорт ярыштарында һәм ижади бәйгеләрҙә еңеүселәрҙе «Мәктәп намыҫы өсөн» тип аталған тантаналы байрамда бүләкләү беҙҙә йыл да уҙа.
Әле мин ҡалабыҙҙың иң һәйбәт мәктәбенең иң яҡшы уҡытыусыһында уҡыйым. Кеше үҙенең ете быуынын белергә тейеш. Ә мин? Бер ни әйтә алмайым. Ҡыҙғанысҡа ҡаршы, атай-әсәйем дә шәжәрәһен өйрәнмәгән. Шуға оят булып китте. Был хаҡта ауылға барғанда оло ҡартәсәйемә әйттем.
Ерҙең ҡарҙан әрселгәнен, ниһайәт, көтөп алдыҡ. Бына-бына йәшел үлән баш ҡалҡытыр. Әммә ошо матур саҡтарҙа, апрель аҙағы – май баштарында, кешегә хәүеф янаған бөжәктәр – талпандар ҙа уяна башлай. Шуға күрә һаҡланыу сараларын тағы бер иҫкә төшөрөп үтәйек әле.
Оҙаҡ йылдар бергә татыу ғүмер кисереп йәшәү бәхете һәр кемгә лә тәтемәй. Һүҙем оло тормош юлы үткән, әлеге көндә лә бер-береһенә шаяртып, яғымлы һүҙҙәр менән генә өндәшеүсе һөйкөмлө парҙар – ҡәҙерле олатайым менән өләсәйем Бибинур һәм Ғәйнетдин Алтынбаевтар хаҡында. Улар әле Бөрйән районы Байназар ауылында 60 йыл бергә ғүмер итеп, гәүһәр туйҙарын туйлап, гөрләтеп йәшәп …
Continue reading ‘Бәхетле ҡартлыҡ сере’ »
Һәр кемгә иң ҡәҙерлеһе – Тыуған йорто, ғаиләһе. Ҡәҙерләп-һөйөп үҫтергән Атаһы һәм әсәһе. Хоҙайыма рәхмәтлемен – Минең донъям түңәрәк. Иң рәхәте был донъяла – Беҙ йыйылһаҡ бергәләп.
Ғаиләнән дә ҡәҙерле, Атайымдан аҡыллы, Инәйемдән яғымлы, Лайыҡлы кеше бармы? Әйтеп ҡара һин миңә!


text:
Борис Тадич
Борис Тадич (сер. Борис Тадић; 15 ғинуар 1958 йыл, Сараево) — серб сәйәсмәне, Демократик партия рәйесе[1]. Сербия Президенты (2004—2012).
Биографияһы[үҙгәртергә | вики-тексты үҙгәртергә]
Сараево ҡалаһында Белград университеты уҡытыусыһы Любомир Тадич һәм табип-нейропсихиатр Невенка Тадич ғаиләһендә тыуған.
Башланғыс һәм урта мәктәпте Белградта тамамлай. Белград университетында социаль психологияны өйрәнә. 1-се Белград гимназияһында психология уҡытыусыһы булып эшләй.
Демократияны үҫтереү буйынса үҙәккә нигеҙ һалыусы һәм беренсе директоры.
1990 йылдан Демократик партия ағзаһы. Партия рәйесе итеп 2004 йылда, Зоран Джинджич үлтергәндән һуң бер йыл үткәс һайлана.
Бульдозер революцияһынан һуң 2000 йылдың ноябренән 2001 йылдың июненә тиклем телекоммуникация министры вазифаһында Югославия хөкүмәте составына инә. Шулай уҡ Сербия һәм Черногория министрҙар советында оборона министры функцияһын башҡара.
Европа интеграцияһы яҡлы; уның президент программаһының төп пункттарының береһе — Сербияны йәһәтләп Европа берләшмәһенә интеграциялау. 2004 йылда 53 процент тауыш йыйып, националист Томислав Николичты үтеп китеп, президент һайлауҙарының икенсе турында еңеп сыға. Сербия президенты вазифаһында Предраг Марковичты алмаштыра. 2008 йылда президент һайлауҙарының беренсе турында ҙур булмаған өҫтөнлөк менән Томислав Николичтан еңелә, әммә икенсе турҙа еңеү яулай, икенсе тапҡыр президент була.
2012 йылдың 4 апрелендә Сербия президенты вазифаһынан ваҡытынан алда отставкаға китеүе тураһында иғлан итә[2]. Үҙенең отставкаһы тураһында Скупщина рәйесенә хәбәр иткәндән һуң, 5 апрелдә рәсми рәүештә вәкәләттәренән баш тарта[3].
Инглиз, серб һәм француз телдәрен белә. Өйләнгән, ике балаһы бар.
Иҫкәрмәләр[үҙгәртергә | вики-тексты үҙгәртергә]
- ↑ Демократическая партия не имеет отношения к Демократической партии Сербии
- ↑ Президент Сербии сложил полномочия, Лента.ру (4 апреля 2012). 4 апрель 2012 тикшерелгән.
- ↑ Председница Народне скупштине расписала председничке изборе (серб.)(серб.)
Һылтанмалар[үҙгәртергә | вики-тексты үҙгәртергә]
- Борис Тадич
- Президент Сербии
- Тадич, Борис — статья в Лентапедии. 2012 год.


text:
Башҡортостан профсоюздарының һәр предприятиела профсоюз ойошмаһы булдырырға саҡырыуы юҡҡа түгел. Әлегә эш урындарында имгәнеү, ҡазаға тарыу осраҡтары кәмемәй. Ә ҡайҙа профсоюздар — шунда хеҙмәткәрҙәр яҡлаулы, ниндәй генә сетерекле хәл тыуһа ла, таяныстары ныҡлы.
Ошо көндәрҙә республика Профсоюздар федерацияһы аппаратынан эшсе төркөм Мәләүез ҡалаһына сәфәрендә хеҙмәткә ҡағылышлы байтаҡ мәсьәлә менән танышты. Белгестәр, хакимиәттең идаралыҡ һәм бүлек етәкселәре менән осрашыуҙан тыш, "Водоканал", "Һыра заводы", "Ит комбинаты", "Кирбес заводы", "Башавтотранс" кеүек ҙур предприятиеларҙа булды.
Бөйөк Британия киләсәктә ике ҙур референдум уҙғарырға йыйына. Беренсеһендә — Европа союзы, икенсеһендә Шотландияның Бөйөк Британиянан айырылып сығыу мәсьәләһе ҡараласаҡ. Аныҡ дата әлегә билдәле түгел. Яҡынса күҙаллауҙар буйынса, ул 2016 – 2017 йылдарҙа булыуы ихтимал. Европа союзының өс төп тотҡаһы — Германия, Франция һәм Бөйөк Британия илдәре етәкселәренең үҙ-ара осрашыуында Британия премьер-министры Девид Кэмерон ошо хаҡта белдерҙе.
26 көндән баш ҡалала VI Халыҡ-ара балалар уйындарына старт биреләсәк. Рәсәй тарихында тәүге тапҡыр Өфөлә үтәсәк мөһим ярышҡа спортсылар ғына түгел, волонтерлыҡ эшендә ҡатнашасаҡ студенттар, мәктәп, юғары уҡыу йорттары уҡытыусылары ла ҡыҙыу әҙерләнә.
Республикала волонтерлыҡ хәрәкәте йылдан-йыл үҫеш ала. Улар төрлө сараларҙы ойоштороуҙа, уҙғарыуҙа тос ярҙам күрһәтә.
Ошоға бәйле Башҡорт дәүләт педагогия университетында үткән семинарҙа 400 самаһы кеше ҡатнашты.
Совет власы йылдарында халыҡ үҙенән артҡан картуфын, итен һатып, бер аҙ аҡса эшләй ине. Йүнселерәктәр икешәр-өсәр баҡса тотто, аҙбар тултырып мал баҡты, ләкин баҙар иҡтисадына ҡоролған капитализмға аяҡ баҫыу менән ҡулланыусылар йәмғиәттәре, әҙерләү идаралыҡтары юҡҡа сыҡҡас, халыҡ артып ҡалған ризығын ҡайҙа ҡуйырға белмәй аптырай.
Заман ауырлыҡтарына бирешергә теләмәгән күп ағай-эне умарталыҡтар асып ебәрҙе. Ата-бабанан ҡалған кәсеп бер кемгә лә ят түгел беҙҙә. Һәр ауылда элек-электән умарта тотҡандар бихисап булған.
Хаҡтар көн дә тиерлек үҙгәреп тора. Матбуғат баҫмаларыныҡына ла артасаҡ, шулай ҙа бик шәп мөмкинлек бар: 1 февралдән 31 мартҡа тиклем икенсе ярты йыллыҡҡа “Башҡортостан” гәзитенә былтырғы хаҡ менән алдан яҙылып ҡалырға мөмкин.
Хаҡтар түбәндәгесә:
50600 индексы — 706 һум 32 тин;
31805 (“Йома”) — 146 һум 64 тин.
Ошо көндәрҙә Башҡортостан Республикаһының Үҙәк һайлау комиссияһы сәйәси партияларҙың төбәк бүлексәләре вәкилдәре менән осрашыу үткәрҙе. Унда бөгөн Башҡортостанда теркәлгән 26 бүлексәнең 18-е ҡатнашты. Осрашыуҙа Башҡортостан Үҙәк һайлау комиссияһы рәйесе Хәйҙәр Вәлиев, урынбаҫары Наилә Алтынова һәм комиссия секретары Марина Долматова сығыш яһаны.
Участка комиссияларының хәл иткес тауыш хоҡуғына эйә булған ағзалары итеп һайланыуға һәм комиссия резервына кандидатуралар буйынса тәҡдимдәр ҡабул ителә башланы. Шуға, әленән-әле яңы һорауҙар тыуғанға күрә, кәңәшмә уҙғарырға ҡарар ителде.
Башҡортостан Республикаһы Хөкүмәте Аппаратында граждандарҙың мөрәжәғәттәренә бәйле эш “Рәсәй Федерацияһы граждандарының мөрәжәғәттәрен ҡарау тәртибе тураһында”ғы Федераль законға, “Башҡортостан Республикаһында граждандарҙың мөрәжәғәттәре тураһында”ғы Башҡортостан Республикаһы Законына ярашлы тормошҡа ашырыла һәм Башҡортостан Хөкүмәтенең даими контролендә тотола. Яҙма мөрәжәғәттәрҙең барыһы ла Башҡортостан Президенты, Башҡортостан Республикаһы Хөкүмәте Премьер-министры урынбаҫарҙары, республика Хөкүмәте Аппараты етәксеһе тарафынан ҡарала һәм тейешле республика башҡарма власть органдары, ойошмалар етәкселәренә башҡарыуға ебәрелә.
Fәзиз ҡарт үҙ күҙенә үҙе ышанманы, нишләп әле был джип уның янына килеп туҡтаны? Тегенең тәҙрәһенән Йәлпәшкән Марстың башы күренгәс, аптырауының сиге булманы.
— Ауылдаш, ни хәлдә? Минең малайҙың машинаһы был! Ҡалғандары йылға буйында балыҡ тота. Эйе, минең малайҙар! Уха бешерергә йөрөйҙәр. Һине, шәп балыҡсыны ла, күргеләре килә. Уларҙың табышына ни әйтерһең?
Fәзиз ҡарт, менеп ултырғас, киң яурынлы йөрөтмәнгә күҙ һалды.
Ярамаған урында туҡтаһаң, машинаңдан яҙыуыңды көт тә тор
Гәзитебеҙҙең 23 ғинуар һанында Өфө юлдарындағы бөгөнгө хәлде бәйән иткән "Ҡасан бөтөр был мәхшәр?" исемле тәнҡит мәҡәләһе донъя күргәйне. Бер аҙнала ниндәй үҙгәреш булған? Ниндәй саралар күрелгән? Сираттағы рейдта ошо хаҡта һүҙ барыр.
Хәҙер һәр кемгә "ҡорос ат"ын урамдың туҡтарға ярамаған урынында ҡалдырып китер алдынан кәмендә ете ҡат уйларға кәңәш ителә. "Машинамды урлағандар!" – тип берәүҙең яр һалыуына яңыраҡ үҙебеҙ ҙә шаһит булғайныҡ.
Артҡа 1 2 3 4 5 6 7 8 9 10 ... 36 Алға
Бит башына
“Бөйөк Ватан һуғышында ҡатнашҡан яугирҙәр арабыҙҙа һирәгәйгән һайын һуғыш ваҡиғалары тураһында хәҡиҡәт яҡлауһыҙ ҡала бара. Шуға ҡурҡам. Һуғыш тамамланғас, беҙ уны балаларыбыҙ, ейәндәребеҙ хаҡына яуланыҡ тип иҫәпләнек. Хәҙер ҡарайһың да, фашизмды тулыһынса дөмөктөрмәгәнбеҙ икән тип уйлайым. Ул донъяның әле бер, әле икенсе нөктәһендә тоҡана, йәш кешеләрҙең ғүмерен ҡыя. Эх, кешеләр… күҙегеҙ асылһын өсөн тағы ниндәй бәлә, фажиғә кисерергә кәрәк һуң!?” – тип яҙған билдәле журналист, яҙыусы Галина Осташевская “Шла на фронт девчонка” тигән китабында. Галина Андреевна 15 йәшендә фронтҡа китә.


text:
Фото:
Башҡортостан һәм Великобритания биотехнология өлкәһендә бергә хеҙмәттәшлек итергә планлаштыра
Фото:
Шаршамбы Өфөлә үткән Рәсәй-Британия түңәрәк өҫтәлендә ҡатнашыусылар биотехнология өлкәһендә перспективалы хеҙмәттәшлек йүнәлештәрен билдәләне.
БР Хөкүмәте Премьер-министры урынбаҫары Дмитрий Шаронов фекеренсә, биотехнологиялар өлкәһендә ике яҡлы мөнәсәбәттәр «түбән кимәлдә тора», әммә улар ҙур перспективаға эйә.
Великобританияның Екатеринбург ҡалаһындағы Генераль консулы Нил Сэмпл ике яҡтың да ихтыяжын сағылдырыусы бер нисә йүнәлеште билдәләне. Улар иҫәбендә – фармацевтика препараттары етештереү, синтетик биология, регенератив медицина. Атап әйткәндә, Генераль консул һүҙҙәре буйынса, Великобританияла синтетик биология өлкәһендә ғилми эштәр әүҙем алып барыла – хөкүмәт тикшеренеүҙәрҙе 20 миллиард фунт стерлинг күләмендә финансларға әҙер.
Башҡортостан ғалимдары ҡунаҡтарҙы биотехнология өлкәһендәге эштәрҙең төп йүнәлештәре менән таныштырҙы. Рәсәй Фәндәр Академияһы Өфө ғилми үҙәгенең Биохимия һәм генетика институтының геномика бүлеге һәм кешенең молекуляр генетикаһы лабораторияһы мөдире Эльза Хөснөтдинова әйтеүенсә, республиканың ғилми институттары нәҫелдән килгән һәм күп факторлы ауырыуҙарҙы молекуляр-генетик тикшереү үткәрә.
Рәсәй Фәндәр Академияһы Өфө Ғилми Үҙәгенең Биохимия һәм генетика институты директоры Венер Вәхитов һүҙҙәренсә, Башҡортостан ғалимдары ауыр металдарҙы туплай алырлыҡ трансгенлы (генһыҙ) үҫемлектәр булдырыу өҫтөндә эшләй. Тикшеренеү эштәренең мөһим йүнәлештәре араһында ул Башҡортостан өсөн хәүефле инфекцияларҙы, мәҫәлән, бөйөр синдромы менән геморрагик биҙгәкте, диагностикалау һәм иҫкәртеү системалары булдырыуҙы билдәләне.
Түңәрәк өҫтәлдә ҡатнашыусылар күп йүнәлештәр буйынса республика ғалимдарының Германия, Франция һәм Америка Ҡушма Штаттарының ғилми даирәләре менән уңышлы хеҙмәттәшлек итеүен билдәләне. Башҡортостан менән Германия араһында һөҙөмтәле ғилми бәйләнештәрҙе юлға һалыу тураһында ҡарар ҡабул ителде.


text:
«Аҡ тирмә» - рух сығанағы
...Сығымдарын үҙҙәре ҡаплап, Санкт-Петербург һабантуйҙарына, Эстониялағы Палдиски ҡалаһына ла барып ҡайтырға тәүәккәллек ҡылған улар. Рәсәй Федерацияһы Президенты янындағы Башҡортостан Республикаһының Тулы хоҡуҡлы вәкиллеге ярҙамында 112-се Башҡорт кавалерия полкының маршруты буйлап Липецк өлкәһенең Тербуны ауылына етеп, яугирҙәребеҙ иҫтәлеген һаман да ҡәҙерләп һаҡлаған кешеләрҙе күреп ҡайтыуҙары – үҙе бер тарих. Өҫтән кемдеңдер бойороғон көтөп ятмай, тик намыҫ ҡушыуы буйынса, рух күтәренкелеге менән ҡылынған был батырлыҡ! Гөлсинә Батыршинаның ошондай сифаттарға эйә шәхес икәне миңә Стәрлетамаҡта йәшәү дәүеренән үк билдәле. Үткән быуаттың 90-сы йылдары башында уҡ ҡалала алдынғы ҡарашлы милләттәштәребеҙҙең «Аманат» башҡорт халыҡ йәмәғәт ойошмаһы эргәһендә Башҡорт йәштәре иттифағын беренсе булып ойошторҙо ул. Урыҫлашҡан ҡала шарттарында ғөрөф-ғәҙәттәребеҙҙе онотоп, һил йәшәп ятҡан милләттәштәребеҙҙе бөртөкләп йыйып, беренсе «Ҡомартҡы» фольклор төркөмөн дә булдырҙы. Өс йыл эсендә ул яҡшы һөҙөмтәләргә өлгәшеп, «Халыҡ коллективы» исеменә лайыҡ булды. Педагогия институтының худграф факультетын тамамлап, дипломы буйынса рәссам-уҡытыусы һөнәренә эйә ханымдың һәр осраҡта ла зауыҡлы кейенә, биҙәнгестәрҙе оҫта ҡуллана белеүенә лә һоҡлана инем...
Тормош һынауҙары алдында юғалып ҡалмай, баш ҡалаға күсенеп, балаларын аяҡҡа баҫтырыуға, йәшәйешен көйләүгә күп ваҡытын сарыф итһә лә, үҙ идеяһына тоғро ҡалды Гөлсинә Алтынтимер ҡыҙы – 2014 йылда Мәскәүҙең үҙендә башҡорт фольклор төркөмө – «Аҡ тирмә»не ойошторҙо!..
Мәскәү.
Мәҡәләнең тулы вариантын журналдың 1-се (2017) һанында уҡығыҙ.
Теги: Аҡ тирмә


text:
- Подробности
- Просмотров: 326
СКУЛЬПТУРА (лат. sculptura), әҫәрҙәре өс үлсәүле формалы булған, соҡоу, ҡырҡыу, әүәләү, сүкеү, ҡойоу һ.б. алымдар м‑н эшләнгән һынлы сәнғәт төрө. С. һүрәтләү объекты — кеше, һирәгерәк хайуандар һ.б.; төп жанрҙары: портрет, анималистика, тормош‑көнкүреш жанры, тарихи жанр, ш. уҡ символик, аллегорик композициялар; художестволы‑һүрәтләү саралары: киңлек композицияһы, күләмдәрҙең нисбәте, пластик модель эшләү, силуэт, фактура, ҡайһы берҙә төҫтәрҙе һайлау; төп материалдары: металл, таш, ағас. Төрлө яҡтан ҡарарға мөмкин булған түңәрәк (статуя, статуэтка, төркөм, бюст, баш) һәм рельеф (һүрәт ш. уҡ материалдан яҫылыҡта эшләнә; ш. иҫ. барельеф, горельеф) С. айырыла. Рельеф ш. уҡ миҙал эшләү сәнғәтендә һәм С. монументаль‑декоратив формаларында ҡулланыла. Тәғәйенләнеше б‑са монументаль (һәйкәлдәр, монументтар), архитектура (Костерин П.И. йорто) м‑н тығыҙ бәйләнгән монументаль‑декоратив (ҡара: Монументаль сәнғәт); баҡса‑парк; станокта башҡарылған (тирә‑яҡ мөхиткә бәйле булмаған һәм күләме натураға тиң йәки бәләкәйерәк, анығыраҡ һәм тәрән йөкмәткеле үҙ аллы әҫәрҙәр) С.; биҙәү‑ҡулланма сәнғәтенең ҡайһы бер үҙенсәлектәре хас булған бәләкәй формалы С. (интерьерҙа ҡулланыла, уға ш. уҡ миҙалдар, геммалар инә) айырыла. Башҡортостанда С. 20 б. 40‑сы йй. үҫеш ала һәм В.Г.Морозова, Лина По, С.Д.Тавасиев ижадтарына бәйле. Т.П.Нечаева башҡ. С. хис‑тойғоларҙың ҡырҡыулашыуында, портреттарҙың тәрән психологик характеристикаларында сағылған үҙенсәлектәр индерә (“Төҙөүсе Флүрә”, 1948; “Бейеүсе Т.Хоҙайбирҙина”, 1954; “Әхмәт”, 1958; “Мостай Кәрим”, 1961). Һуғыштан һуңғы төҙөлөш 50‑се йй. сәнғәтенең эстәлеген билдәләй: Б.Д.Фузеевтың дәртле һәм маҡсатлы, хеҙмәтсән герой‑образдар тәүге эштәренең темаһы булып тора (“Эшсе”, 1962; “Лаборант Наилә”, 1965). 60‑сы йй. республика С. интенсив үҫешә, башҡ. авторҙарының Бөтә Рәсәй һәм Бөтә Союз күргәҙмәләрендә ҡатнашыуы яңы этап була, күргәҙмәләрҙә Нечаева һәм Фузеев әҫәрҙәре м‑н бер рәттән З.Р.Басиров, Е.М.Цибульский, А.П.Шутов, М.Ҡ.Яҡуповтың эштәре ҡуйыла. Төп темалары: хеҙмәт кешеләре, милли образдар. Скульптур портреттарға тормошсан характер хас. Социалистик реализмдың байтаҡ әҫәрҙәрендә авторҙарға күнегелгән темаларҙан һәм образдарҙың бер төрлөлөгөнән ҡотолорға мөмкинселек тыуа (Фузеевтың “Хоҙайбирҙин бабай портреты”, 1963; Басировтың “Агроном”, 1964; Шутовтың “Башҡорт кәләше”, 1969). 70‑се йй. тематик композицияларға ҡыҙыҡһыныу арта, С. йөкмәткеһе киңәйә: Нечаеваның “Үҫмер көтөүсе. Ҡояшҡа табан” (1971), Басировтың “Һыу ҡыҙы”, “Һалдат тост әйтә” (икеһе лә — 1975). Республика скульпторҙарының Бөтә Рәсәй һәм Бөтә Союз күргәҙмәләрендә ҡатнашыуы башҡ. пластикаһына Рәсәй С. ҡаҙаныштарының үтеп инеүенә булышлыҡ итә. 70‑се йй. уртаһында һынлы сәнғәткә Мәскәү (Н.А.Калинушкин, Х.М.Хәбибрахманов) һәм Ленинград (Ю.Ф.Солдатов) махсус уҡыу йорттарында белем алған скульпторҙар килеү м‑н С. пластикаһы һәм жанрҙары төрлөләнә. Башҡ. С. художество теленең яңырыуына йоғонтояһаған Калинушкиндың стилде һәм күләм‑киңлекте хәл итеү йәһәтенән ҡыйыу фекерле әҫәрҙәре барлыҡҡа килә (“Паганини”, 1979). Уның инициативаһы б‑са 1988 й. алып Өфөлә Рәсәй оҫталары ҡатнашлығында скульптура симпозиумдары үткәрелә, был ваҡиғалар башҡ. С. артабанғы үҫешенә этәргес көс бирә: 90‑сы йй. уртаһында яңы һынландырыу системаһын эҙләү, художество мәсьәләләрен икенсе төрлө аңларға тырышыу тамғалар символикаһы рәүешендә сағылған ассоциатив фекерләү күҙәтелә. Калинушкиндың уҡыусылары һәм фекерҙәштәре В.Г.Лобанов (“Куб өҫтөндәге үҫемлек”, 1995; “Аквариум”, 1996), Ф.С.Нуриәхмәтов (“Туркан- хатун һыны”, 1994; “Изида баркаһы”,1995) ижадтарында натураны үҙенсәлекле кәүҙәләндереү сағылыш таба, метафора, композицияла киңлек һәм архитектоника м‑н эксперименттарға ҙур әһәмиәт бирелә. М.Р.Хәлилов (“Тәгәрмәс”, 1992) һәм Хәбибрахманов (“Рудольф Нуриев иҫтәлегенә”, 1994) радикаль художество ҡарарҙары м‑н мауыҡмай, уларҙың әҫәрҙәренә формаларҙы еңелсә стилләштереү хас. Бер үк ваҡытта академик С. үҫешә, был Солдатов (“А.Д. Бурзянцев портреты”), В.А.Дворник (“Атайым портреты”; икеһе лә — 1995) әҫәрҙәрендә күҙәтелә. 21 б. башында төрлө йүнәлештә эшләгән И.Ф. Ғиләжев, Р.Р.Ниғмәтуллин, Р.А. Хөсәйенов, Р.А.Хәсәнов һ.б. әҫәрҙәре барлыҡҡа килә. Бәләкәй формалы С. Г.Н.Березин, Л.А.Госачинская, М.Н. Гульченко, Л.Н.Ғәлиева, Р.Ә.Сәлимгәрәев һ.б. ижадтарында күрһәтелгән. 20 б. аҙ. — 21 б. башында Башҡортостандың С. үҙ аллы ижади эҙләнеүҙәр м‑н бергә Европа пластикаһы йоғонтоһо һиҙелә, уға башҡ. рәссамдарының халыҡ‑ара скульптура симпозиумдарында ҡатнашыуы булышлыҡ итә. Өфөлә махсус С. күргәҙмәләре үткәрелә: Республика күргәҙмәһендә (1996) төрлө быуын башҡ. скульпторҙарының, Хәҙерге Рәсәй С. күргәҙмәһендә (2006) БР һәм РФ оҫталарының эштәре күрһәтелә. Башҡортостан скульпторҙарының эштәре БДХМ, Милли музей, Аҡмулла М. музейы, Эске эштәр министрлығы музейы, “Урал”, “Мираҫ” (Нефтекама ҡ.; ҡара: Һынлы сәнғәтгалереялары) галереялары, Третьяков галереяһы (Мәскәү), ТР‑ҙың Һынлы сәнғәт музейы, “Ҡазан” милли мәҙәниәт үҙәгенең Милли мәҙәниәт музейы (икеһе лә — Ҡазан), Рязань өлкә художество музейы, Төмән һынлы сәнғәт музейы һ.б. коллекцияларында һаҡлана.
Әҙәб.: Скульптура Башкортостана: кат. 1‑й респ. выст. /авт.‑сост. И.Н.Оськина. Уфа, 1996; Пространство и форма. Выставка современной российской скульптуры: каталог /сост. И.Н.Оськина. Уфа, 2007; М и н н и г у л о в а Ф.М. Скульптурные симпозиумы в Башкортостане (1988—2004 гг.) //Вестник Башкирского университета. 2008. Т.13. №2.
И.Н.Оськина
Тәрж. Г.Һ.Ризуанова
Илл.: 1. Б.Д.Фузеев. Хоҙайбирҙин бабай портреты. Гранит. 1963. БДХМ
3. З.Р.Басиров. Юлда ял итеү. Аҡмулла. Бронза. 1983. БДХМ
4. Н.А.Калинушкин. Доминолағы дама. Ағас, еҙ, биҙәк. 1995. БДХМ
5. Ю.Ф.Солдатов. Ғәфү үтенеү. Эзбизташ. 2006
6. А.П.Шутов. Леонардо да Винчи. Мәрмәр. 2006. БДХМ


text:
Емеш тирер мәле ғүмерҙеңУның яҙмышын, булмышын бер һүҙ менән сағылдырырға мөмкин – тоғролоҡ. Һәр дәүерҙә күңел бейеклеге күрһәткесе булараҡ баһаланған был сифат бөгөн, әхлаҡи ҡиблалар үҙгәргән заманда, айырыуса ҡәҙерле һәм танһыҡ. Яҡты хыялына, йәшлектә һайлаған йәренә,...
Ҡатын-ҡыҙға ни кәрәк? Йәки ир-аттарға ҡулланма– Беҙ кем? – Ҡатын-ҡыҙ! – Беҙгә ни кәрәк? – Белмәйбеҙ!.. – Ҡасан кәрәк? – Хәҙер үк! (интернет селтәрендә киң таралған көләмәс). Ҡатын-ҡыҙ – үҙе бер донъя. Матур, ябай һәм бер үк ваҡытта ифрат ҡатмарлы ла тойола. Тойола ғына, ә ысынында – ул ныҡ...
Йәшлекте оҙайтайыҡ!Тәбиғәт кеүек ҡатын-ҡыҙ ғүмере лә миҙгелдәрҙән тора. Бер мәл уның өсөн донъя төҫһөҙләнеп ҡалған кеүек була, юҡҡа ғына кәйефе төшә, булмаған сирҙәре ҡалҡып сыға. Бөтә ғиллә шунда: ырыуҙан ҡалғанда организмда гормондар һүнә бара. Уларҙы тулыландырыу...
Моң тылсымын сайпылтмайсаӨфө «Нур» дәүләт татар драма театры актрисаһы, «Туған тел» телеканалы алып барыусыһы, моңло тауышлы эстрада йондоҙо Айгөл Ғабдуллина – ауырлыҡтарҙан һис өркмәй, үҙ маҡсатына ҡыйыу атлаған үткер фекерле, зирәк һәм талантлы йәштәребеҙҙең береһе....
Бәхет һәр кемдең үҙе менән...Ғәжәйеп зат инде ҡатын-ҡыҙ: бер кешелә нәзәкәт һәм талапсанлыҡ та, һығылмалылыҡ һәм саялыҡ та, наҙлы күңел һәм һалҡын аҡыл да бергә тупланһын, улай ғына түгел, был сифаттар бер-береһен тулыландырһын әле! Өфө районы Ҡыҙыл Яр мәктәбе директоры,...
Сая рухлы ҡыпсаҡ ҡыҙыСиләбе башҡорттары саҡырыуы буйынса өлкәгә килгәндә Нурия Иҡсанованы күркәм сараны алып барыусы, тележурналист, гәзит мөхәррире булараҡ күрҙем. Башҡорт теле һәм әҙәбиәте көндәре осрашыуҙары сиктәрендә Ҡамса Мортазинды 50 йәшлек юбилейы айҡанлы...
Анонстар
АнкетаАнкета ебәрергә
Журнал архивы
Һеҙҙең мөнәсәбәт
Сайттың яңы дизайны оҡшаймы?


text:
Республика Конституцияһына үҙгәрештәрҙе хуплап ҡултамғалар ҡағыҙҙары БР Конституция судына тапшырылды
Башҡортостандың Үҙәк һайлау комиссияһында, республика Конституцияһына үҙгәрештәр һәм өҫтәмәләр индереү тураһында закон проектын хуплап, һайлаусыларҙың ҡултамғалары ҡағыҙҙарын тикшереп бөттөләр. Документтарҙы БР Конституция судына тапшырҙылар.
— Үҙәк һайлау комиссияһына барлығы был проектты хуплап һайлаусыларҙың 70 994 ҡултамғаһы ҡағыҙы тапшырылды, уларҙың 896-һы яраҡһыҙ тип табылды, — тип аңлатты БР Үҙәк һайлау комиссияһы секретары Марина Долматова.
Закон проектын хуплап ҡултамғалар йыйыу 13 ноябрҙә башланғайны. Был турала ҡарарҙы төбәк закондар сығарыу йыйылышы Президиумы ҡабул итте. Төбәк башлығы вазифаһын икенсе төрлө атауҙы ҡараған «Башҡортостан Республикаһы конституцияһына үҙгәрештәр һәм өҫтәмәләр индереү тураһында» закон проекты Дәүләт Йыйылышына 7 ноябрҙә индерелгән. Уның актуаллеге граждандарҙың закондар сығарыуҙа ҡатнашыуын киңәйтеү, шулай уҡ конституция положениеларын федераль ҡануниәткә тап килтереү зарурлығына бәйләнгән.
Республика парламенты спикеры Константин Толкачев әйтеүенсә, «БР Конституцияһына үҙгәрештәр һәм өҫтәмәләр индереү тураһында тәҡдимдәр 50 мең һайлаусының хуплауынан һуң ғына Дәүләт Йыйылышы тарафынан ҡарала». Шуға бәйле закон проекты буйынса һайлаусыларҙың ҡултамғаларын йыя башлау тураһында ҡарар ҡабул ителде.


text:
- Подробности
- Просмотров: 466
ГАСТРОЭНТЕРОЛОГИЯ (гр. gaster — ашҡаҙан, enteron — эсәк һәм ...логия), медицинаның аш һеңдереү ағзаларының төҙөлөшөн һәм функцияларын, был ағзалар ауырыуҙарының этиологияһын, патогенезын һәм клиник формаларын өйрәнеүсе һәм уларҙы диагностикалау, дауалау һәм иҫкәртеү ысулдарын эшләүсе бүлеге. Башҡортостанда Г. б‑са фәнни тикшеренеүҙәр Медицина университетында алып барыла. 20 б. 40‑сы йй. төрлө ҡуҙғытҡыстар тәьҫирендә ашҡаҙан-эсәк юлының лайлалы тиресәһенең морфол. үҙгәрештәре (И.И.Садовников, Н.И.Чурбанов), гастроэнтерологик ауырыуҙарҙың функциональ диагностикаһы (С.В.Базанова, Е.М.Майргойз, Д.И.Татаринов, Ғ.Н.Тереғолов һ.б.), клиникаһы һәм уларҙы дауалау (А.А.Иванов, Ф.В.Клементьев, Л.Н.Переводчикова, В.В.Сгибова, Р.Ғ.Фәрхетдинов) өйрәнелә. 60‑сы йй. Базанова етәкс. фибромеган (В.Т.Мизин), тимехин (А.Я.Крюкова), ганглерон (Сгибова), кватерон (Ф.Н.Бабичева), бензогексоний (Переводчикова) һ.б. препараттарҙың тәьҫир итеү механизмы һәм ҡулланыу һөҙөмтәлелеге асыҡлана; ашҡаҙан һәм эсәк иннервацияһының үҫеш үҙенсәлектәре (Л.И.Бикбулатова һ.б.), гепатобилиар система ауырыуҙарын, ш. иҫ. көкөртлө нефть эшкәртеү продукттары тәьҫиренә бәйле тыуғандарын (Ф.Д.Булатова), диагностикалау һәм дауалау ысулдары (В.Т.Ғайсина, Н.С.Ҡазыханов, Н.Н.Родикова, Р.И.Титов, А.Н.Шабанов) тикшерелә; гастроэнтерологик ауырыуҙарҙы дауалауҙа “Красноусол” шифаханаһының әһәмиәте нигеҙләнә (М.Н.Фридман). 70‑се йй. биопсия ысулы ярҙамында ашҡаҙандың лайлалы тиресәһен морфол. тикшереү үткәрелә (Г.В.Журавлёва, Н.А.Хлебникова), сей яра ауырыуы ваҡытында энә-рефлекс терапияһын ҡулланыу (С.Х.Вәхитова), хроник холецистит (А.А.Белкина) һәм сей яра ауырыуы булғанда (М.Х.Рәхмәтуллина) “Өфө” минераль һыуын, гастроэнтерологик ауырыуҙар ваҡытында “Алкин” (Б.Х.Әхмәтова), “Йоматау” (З.Ш.Заһиҙуллин һ.б.), “Красноусол” (Л.Ғ.Байымбәтов, З.З.Фәйзуллин) шифаханаларында, ш. уҡ дауалау-иҫкәртеү учреждениеларында (Базанова, Белкина, Журавлёва, Г.К.Макеева, Р.Я.Хәсәнов һ.б.) ҡымыҙ эсеү һөҙөмтәлелеге өйрәнелә; балалар Г. мәсьәләләре ҡарала (М.А.Бычкова, В.В.Климанов, И.Ғ.Рәхмәтуллин, Ф.Ғ.Садиҡов, Р.Ә.Әхмәтова). 80‑се йй. эсәк (Крюкова, Г.Ә.Павлова) һәм үт ҡыуығы (М.С.Ниғмәтуллин) ауырыуҙарының этиологияһы, патогенезы һәм уларҙы дауалау б‑са тикшеренеүҙәр үткәрелә, нефтехимия пр‑тиелары эшселәренең гепатобилиар системаһында хроник ауырыуҙар булғанда реабилитация сараларын патогенетик яҡтан нигеҙләү үткәрелә (Булатова). 90‑сы йй. башында Крюкова етәкс. башланғыс стадиялағы гастроэнтерологик ауырыуҙарҙы диагностикалау ысулдары эшләнә һәм дауалау практикаһына индерелә (Мизин, Г.Й.Хисмәтуллина һ.б.), вуз уҡыусыларының гепатобилиар системаһы патологияһының төрлө аспекттары (О.А.Ҡурамшина, Павлова), ҡатын-ҡыҙҙарҙа сей яра ауырыуының клиник-гормональ үҙенсәлектәре (Р.Р.Ғәзизова) өйрәнелә. 90‑сы йй. аҙағынан ашҡаҙан-эсәк юлында һәм билиар системала ферментатив боҙолоуҙар тикшерелә, гастроэнтерологик ауырыуҙарҙы диспансерлаштырыу, иҫкәртеү һәм дауалау мәсьәләләре хәл ителә (Э.Р.Вәлитова, Ә.Р.Ғәзизова, Ю.А.Кофанова, Д.Ғ.Мурасов, С.Т.Трубицина, Л.П.Фәйезова, Т.Р.Хөснөтдинов, Р.Р.Әбдиев һ.б.), ш. иҫ. балаларҙа (В.Б.Егоров, А.А.Нижевич, Р.Ш.Хәсәнов), нефть сығарыу сәнәғәте һәм нефть эшкәртеү сәнәғәте эшселәрендә (М.М.Мырҙанов, Л.А.Фәттәхова). 2000 й. алып хемилюминесценция тикшереүен файҙаланып диагностика үткәреү (А.Ф.Афанасьева), амбулатория‑поликлиника шарттарында сей яра ауырыуын эндоскопия ярҙамында дауалау (Р.М.Ибраев) ысулдары эшләнә, йәштәрҙә (Г.Х.Әхмәҙуллина, Ҡурамшина һ.б.), өлкән йәштәгеләрҙә һәм ҡарттарҙа (Т.В.Мусин) гастроэнтерологик ауырыуҙарҙың патогенезы һәм уларҙы дауалау, эмбрион гепатоциттарын күсереп ултыртыу юлы м‑н бауыр циррозын дауалау мөмкинлеге (С.И.Рәхмәтуллин) һ.б. өйрәнелә.
Тәрж. Г.Ҡ.Ҡунафина


text:
Йәй һыйҙары - ҡышҡылыҡҡа
27 июля 2013 йыл | Кәңәштәр
Өй шарттарында йәшелсә-емеште консервалау, маринадлау, ҡайнатыу бер ҙә ауыр түгел, бының өсөн теләк һәм ваҡыт ҡына кәрәк.
Был күңелле лә, файҙалы ла эш менән шөғөлләнә башлау өсөн иң тәүҙә нимә кәрәк? Дөрөҫ – банкалар. Иң ҡулайлыһы - 750 грамм тирәһе аҙыҡ һыйған банкалар, бер литрлыҡтары ла ярай. Иң мөһиме – банканың ҡапҡасы боролоп ябылһын, бындай осраҡта уларҙы ябыу өсөн махсус ҡулайлама ла кәрәкмәй.
Консервалау технологияһы хаҡында һөйләшкәндә иң мөһиме – стериллек. Әгәр банканың эсенә бәләкәй генә бактерия эләгә икән, бөтә эшең юҡҡа сыға. Шуға ла уларҙы яҡшы стерилләргә кәрәк, ҡапҡастарын бер-ике минутҡа ғына ҡайнар һыуға тығып алыу ҙа етә. Ә банкалар ике тапҡыр стерилләнә.
Йәшелсәләрҙе консервалаған, тоҙлаған ваҡытта уларҙы банкаға ныҡлап тултырып һалырға кәрәк, һауа ҡалырға тейеш түгел.
Ә хәҙер, һеҙгә, хөрмәтле хужабикәләр, бер нисә рецепт тәҡдим итәбеҙ. Теләгәнен һайлап алып, ҡышҡылыҡҡа тәмлекәстәр әҙерләгеҙ.
Был күңелле лә, файҙалы ла эш менән шөғөлләнә башлау өсөн иң тәүҙә нимә кәрәк? Дөрөҫ – банкалар. Иң ҡулайлыһы - 750 грамм тирәһе аҙыҡ һыйған банкалар, бер литрлыҡтары ла ярай. Иң мөһиме – банканың ҡапҡасы боролоп ябылһын, бындай осраҡта уларҙы ябыу өсөн махсус ҡулайлама ла кәрәкмәй.
Консервалау технологияһы хаҡында һөйләшкәндә иң мөһиме – стериллек. Әгәр банканың эсенә бәләкәй генә бактерия эләгә икән, бөтә эшең юҡҡа сыға. Шуға ла уларҙы яҡшы стерилләргә кәрәк, ҡапҡастарын бер-ике минутҡа ғына ҡайнар һыуға тығып алыу ҙа етә. Ә банкалар ике тапҡыр стерилләнә.
Йәшелсәләрҙе консервалаған, тоҙлаған ваҡытта уларҙы банкаға ныҡлап тултырып һалырға кәрәк, һауа ҡалырға тейеш түгел.
Ә хәҙер, һеҙгә, хөрмәтле хужабикәләр, бер нисә рецепт тәҡдим итәбеҙ. Теләгәнен һайлап алып, ҡышҡылыҡҡа тәмлекәстәр әҙерләгеҙ.
Бал ҡорто саҡһа…
18 июля 2013 йыл | Кәңәштәр
Йәйҙең иң ҡыҙыу мәле. Ауыл ерендә эш күп: бәрәңге утарға, бесән әҙерләргә, еләк-емештән варенье ҡайнатырға һәм башҡаларына өлгөрөргә кәрәк… Бына шул эштәрҙе башҡарып йөрөгәндә уйламағанда бал ҡорто сағып китергә лә мөмкин. Ә уның ағыуы ҡайһы берәүҙәрҙе аяҡтан йыға.
Емеш-еләк мул саҡта
06 июля 2013 йыл | Кәңәштәр
Ҡайнатмалар
Крыжовник менән ҡурай еләгенән
700 г крыжовник, 300 г ҡурай еләге, 1,3 кг шәкәр, 1,5 стакан һыу.
Еләктәрҙе йыуып, таҫтамалға һалып киптерергә, ит турағыс аша үткәрергә йәки блендер менән иҙергә. Иҙмәне ҙур кәстрүлгә һалырға ла, шәкәр өҫтәп бутарға.
Утҡа ҡуйып, туҡтауһыҙ бутап тороп, 15 - 20 минут ҡайнатырға. Күбеген алып торорға кәрәк. Әҙер ҡайнатма бәләкәй банкаларҙа һаҡлана.
Крыжовник менән ҡурай еләгенән
700 г крыжовник, 300 г ҡурай еләге, 1,3 кг шәкәр, 1,5 стакан һыу.
Еләктәрҙе йыуып, таҫтамалға һалып киптерергә, ит турағыс аша үткәрергә йәки блендер менән иҙергә. Иҙмәне ҙур кәстрүлгә һалырға ла, шәкәр өҫтәп бутарға.
Утҡа ҡуйып, туҡтауһыҙ бутап тороп, 15 - 20 минут ҡайнатырға. Күбеген алып торорға кәрәк. Әҙер ҡайнатма бәләкәй банкаларҙа һаҡлана.
Ҡорт айырыу мәле етә
25 мая 2013 йыл | Кәңәштәр
Бал ҡорто ғаиләләрендә барған әһәмиәтле ваҡиға ул – ҡорт айырыу. Был – бал ҡорттарының борон-борондан килгән тәбиғи үрсеү ысулы.
Тирәк мамығы тиҙ тоҡана
18 мая 2013 йыл | Кәңәштәр
Ғафури районының янғын хәүефһеҙлеген күҙәтеү бүлеге хәбәр итеүенсә, йылы яҙғы көндәр башланғас та янғындар менән хәлдәр ҡатмарлаша. Төҙөлөш, келәт, автотранспорт туҡталыштары эргәһендә йыйылып ятҡан тирәк мамығы янғын сығыу хәүефе тыуҙыра.


text:
Әзербайжан Милли фәндәр академияһы
Әзербайжан Милли фәндәр академияһы (әзерб. Azərbaycan Milli Elmlər Akademiyası) — Әзербайжан Республикаһының төп фәнни учреждениеһы. Һайланған академия ағзаларын (ғәмәли ағзалар, мөхбир ағзалар, сит ил ағзалары), почётлы докторҙарҙы, ғилми хеҙмәткәрҙәрҙе һәм белгестәрҙе берләштерә, улар ғилми, ғилми-хеҙмәт, белем биреү һәм социаль-хеҙмәт предприятиеларында эшләй.
Тарихы[үҙгәртергә | вики-тексты үҙгәртергә]
1932 йылда Әзербайжан дәүләт ғилми-тикшеренеү институты нигеҙендә СССР Фәндәр академияһы Кавказ аръяғы филиалының Әзербайжан бүлексәһе асыла. Рухулла Ахундов мөдирлек итә.
1935 йылда Кавказ аръяғы филиалы СССР Фәндәр академияһының Әзербайжан филиалы тип үҙгәртелә. Етәксеһе итеп академик Ф. Ю. Левинсон-Лессинг тәғәйенләнә. Филиалдың Гәнжәлә һәм Нахчиванда бүлексәләре була.
1945 йылдың 23 ғинуарында Әзербайжан Фәндәр академияһы ителә.
1945 йылдың 31 мартында М. Мирҡасимов президент итеп һайлана.
Бойондороҡһоҙлоҡ алғандан һуң, 1991 йылда Әзербайжан Республикаһы Фәндәр академияһы тип үҙгәртелә[1].
2003 йылдан Әзербайжан Милли фәндәр академияһы тип атала[2].
2013 йылдың 20 февралендә Әзербайжан Геология институты директоры, академияның вице-президенты Акиф Ализадә академияның президенты вазифаһын башҡарыусы итеп[3], 25 апрелдә президенты итеп раҫлана[4].
Эшмәкәрлеге[үҙгәртергә | вики-тексты үҙгәртергә]
Илдә «2009—2015 йылдарҙа Әзербайжан Республикаһында фәнде үҫтереү буйынса милли стратегия» һәм ""2009—2015 йылдарҙа Әзербайжан Республикаһында фәнде үҫтереү буйынса милли стратегия"ны тормошҡа ашырыу буйынса дәүләт программаһы" эшләй, улар ил Президентының 2009 йыл 4 май бойороғо менән раҫланған[5]. Әзербайжан Милли фәндәр академияһы президенты академик А. Ализаде фекеренсә, «Әзербайжан фәне совет осоронда ла союздаш республикалар араһында тәүге бишәү иҫәбендә» булған[6]. Илдең фәнни потенциалын үҫтереү маҡсатында 2014 йылдың июнендә «Әзербайжан Милли Фәндәр академияһын 2020 йылға тиклем үҫтереү концепцияһы» раҫлана[7][8]. Яңы концепция сиктәрендә Академия өсөн физика-химия йүнәлеше, нефть һәм нефть химияһы, Ерҙең геодинамикаһын өйрәнеү, геномика, биотехнология, молекуляр генетика перспективалы һәм өҫтөнлөклө тип билдәләнә[6].
Әзербайжан Президенты Хакимиәте инициативаһы буйынса, 2014 йылдан алып Әзербайжан Милли фәндәр академияһы «ирекле Википедия энциклопедияһы биттәрендә Әзербайжандың милли-әхлаҡи ҡиммәттәрен пропагандалау, һаҡлау һәм дөрөҫ мәғлүмәтте үҫтереү» менән шөғөлләнергә тейеш[9]. Ошо маҡсатта даими эшләүсе махсус «wiki-төркөмдәр» ойошторола[10].
Иҫкәрмәләр[үҙгәртергә | вики-тексты үҙгәртергә]
- ↑ Академия наук Азербайджанской ССР // Ҙур совет энциклопедияһы : в 30 т. / гл. ред. А. М. Прохоров. — 3-е изд. — М. : Советская энциклопедия, 1969—1978.
- ↑ История основания — Официальный сайт Национальной академии наук Азербайджана (НАНА)
- ↑ Назначен и. о. президента Национальной Академии Наук Азербайджана
- ↑ Распоряжение Президента Азербайджанской Республики о назначении А. А. Али-заде президентом Национальной Академии Наук Азербайджана
- ↑ Распоряжение Президента страны 4 мая 2009 года — официальный сайт Президента Азербайджана
- ↑ 6,0 6,1 На благо Отечества. Академик Акиф Ализаде уверен, что динамика науки должна соответствовать темпам развития страны
- ↑ Утверждена «Концепция Развития Национальной Академии Наук Азербайджана до 2020 года»
- ↑ Состоялось очередное заседание Президиума НАНА
- ↑ По инициативе Администрации президента Азербайджана Национальная академия наук займётся продвижением страны в Wikipedia — ABC.AZ
- ↑ Первое заседание wiki-группы


text:
Башҡортостан парламентарийҙары Йәштәр йәмәғәт палатаһы составын яңырта
Башҡортостан парламентарийҙары БР Дәүләт Йыйылышы – Ҡоролтайҙың киләһе ултырышында Дәүләт Йыйылышы ҡарамағындағы өсөнсө саҡырылыш Йәштәр йәмәғәт палатаһы составына кандидатураларҙы ҡараясаҡ. Республика парламенты президиумы 13 октябрҙәге ултырышында ошо хаҡта ҡарар ҡабул итте.
Башҡортостандың Дәүләт Йыйылышы – Ҡоролтай ҡарамағындағы Йәштәр йәмәғәт палатаһы 2007 йылда ойошторолған, уның составына 35 кеше инә. Шуларҙың унауһы — республика Президенты күрһәтмәһе менән, 10 кеше — БР Дәүләт Йыйылышы – Ҡоролтай Президиумы тәҡдиме буйынса, 15 кеше йәштәр һәм балалар йәмәғәт ойошмалары вәкилдәре иҫәбенән ҡуйыла. Йәштәр палатаһы составы ике йылға бер тапҡыр яңыртыла.
Парламенттың 20 октябргә билдәләнгән пленар ултырышында Башҡортостан Президенты һәм БР Дәүләт Йыйылышы – Ҡоролтай менән күрһәтелгән кандидатуралар раҫланасаҡ. Бынан һуң раҫланған кандидаттар яҡын арала Йәштәр йәмәғәт палатаһының тулы составын формалаштырырға бурыслы. Рәйес Палатаның беренсе ултырышында һайлана, ул Палата формалашҡан көндән алып бер ай эсендә үтергә тейеш.
Хәтерегеҙгә төшөрәйек, БР Дәүләт Йыйылышы – Ҡоролтай ҡарамағындағы Йәштәр йәмәғәт палатаһы консультатив һәм кәңәшмә органы булып тора, ул йәштәр хоҡуҡтарын һәм законлы мәнфәғәттәрен закондар сығарыу кимәлендә көйләү, йәштәр проблемаларын хәл итеү буйынса тәҡдимдәр әҙерләү өлкәһендә БР Дәүләт Йыйылышы – Ҡоролтай эшмәкәрлегенә булышлыҡ итеү маҡсатында ойошторолған һәм үҙенең эшмәкәрлеген йәмәғәт башланғыстарында тормошҡа ашыра.


text:
Белемдәрен һынанылар
Өфө ҡалаһында Рәми Ғарипов исемендәге 1-се республика гимназия-интернатында башҡорт теле һәм әҙәбиәте буйынса тѳбәк-ара олимпиада уҙҙы.
Унда республиканың район-ҡалаларынан һәм Ырымбур, Силәбе, Ҡурған өлкәләренән 300-гә яҡын IX-XI класс уҡыусыһы ҡатнашты. Башҡорт телен дәүләт теле, туған тел булараҡ өйрәнеүселәр һәм милли мәктәп уҡыусылары төркөмдәргә бүленеп ярышты. Бәйге ѳс турҙа уҙҙы. Беренсеһе инша яҙыу булһа, икенсеһе текст менән эшләү, уға лингвистик анализ яһауҙан, өсөнсө турҙа башҡорт теле һәм әҙәбиәте буйынса тест һорауҙарына яуап биреүҙән торҙо.
Республиканың иң кѳслѳ уҡыусылары йыйылған олимпиадала беҙҙең райондан 7 уҡыусыға үҙ белемен һы- нап ҡарау бәхете тейҙе. Милли мәктәптәрҙән: Манышты мәктәбенең IX класс уҡыусыһы Шәүрә Миһранова (уҡытыусыһы Р.М. Байрамғәлина), ҡаланың Яныбай Хамматов исемендәге башҡорт гимназияһының X класс уҡыусыһы Гөлгөнә Шәрәфетдинова (уҡытыусыһы С.М. Ҡаһарманова), Инйәрҙең 2-се башҡорт мәктәбенең XI класс уҡыусыһы Эльвина Сәлихова (уҡытыусыһы Ә.М. Саматова), башҡорт телен туған тел булараҡ өйрәнеүселәрҙән: ҡаланың 13-сө мәктәбенән Вадим Ғәлләмов (уҡытыусыһы С.Б. Шәғәлина), Сермән мәктәбенең X класс уҡыусыһы Рәлиф Хәлитов (уҡытыусыһы Н.С. Әхмәтова), 21-се мәктәптең XI класс уҡыусыһы Азалия Вәлиева (уҡытыусыһы И.В. Нафиҡова), башҡорт телен дәүләт теле булараҡ өйрәнеүселәрҙән Бе- лорет компьютер мәктәбенең IX класс уҡыусыһы Егор Коробкин (уҡытыусыһы Л.Ғ. Пудинова) тиҫтерҙәре менән ярышты.
Дөйөм белем биреү мәктәбендә уҡыған Эльвина Сәлихова (һүрәттә), лицей, гимназия уҡыусылары менән бер сафҡа баҫып, ете призер араһына инде. Ул Мәғариф министрлығының Почет грамотаһы менән бүләкләнде. Гөлгөнә Шәрәфетдиноваға иң көслө етәү араһына инер өсөн ни бары ике балл етмәне, һөҙөмтәлә ул һигеҙенсе урынды биләне.


text:
Бәйгене асыу тантанаһында шулай уҡ иң яҡшы башҡорт теле һәм әҙәбиәте, татар теле һәм әҙәбиәте, физкультура уҡытыусыларын билдәләйәсәк конкурстарға ла старт бирелде.
— “Баш ҡаланың йыл уҡытыусыһы” бәйгеһе быйыл күркәм байрамын — 15 йыллыҡ юбилейын билдәләй, — тине Өфө ҡалаһы хакимиәтенең мәғариф идаралығы етәксеһе Азамат Сәйфуллин. — Уның йылдан-йыл үҫешә, йөкмәткеһе байый барыуы — республика мәғарифының аныҡ маҡсаттар менән алға ынтылыуына дәлил. Беҙҙә һәләтле уҡытыусылар ифрат күп. Уларға үҙ эшендә камиллашыу өсөн барлыҡ шарттар ҙа булдырылған. Теләк, тырышлыҡ ҡына булһын.
Азамат Сәйет улы конкурста һынау тотасаҡ уҡытыусыларға ярыш сәме, уңыштар теләне.


text:
- Подробности
- Просмотров: 294
МАЙЛЫ ЯПРАҠ (Pinguicula), һыу бөрсөгө һымаҡтар ғаиләһенә ҡараған үҫемлек заты. Яҡынса 35 төрө билдәле, Төньяҡ ярымшарҙың тропик булмаған бүлкәттәрендә, Үҙәк һәм Көньяҡ Америка тауҙарында (ш. иҫ. Утлы Ерҙә) таралған. Башҡортостанда ябай М.я. үҫә. Күп йыллыҡ йыртҡыс үлән. Һабағы уҡ рәүешендә, бейеклеге 8—12 см. Япрағы (оҙонлоғо 2—4 см, киңлеге 0,6—2 см) ябай, тығыҙ тамыр яны розеткаһында, горизонталь рәүештә йәйелгән, оҙонса-эллипс формаһында, тупаҡ, төбөнә табан тарайған, өҫкө пластинкаһы асыҡ йәшел төҫтә, биҙле-йәбешкәк. Сәскә уғы яңғыҙ (һирәкләп 2—3), йәшенең бик ваҡ биҙле төктәре бар (сәскә атҡандан һуң юҡҡа сығалар). Сәскәһе яңғыҙ, өҫкө, һалынҡы, ике иренле. Касаһы өсмөйөш айырсалы, емешендә ҡала, тажы күкһел шәмәхә төҫөндә, нескә беҙ рәүешле оҙонайған ҡыуыш үҫентеле. Июнь—июлдә сәскә ата. Емеше — шарға оҡшаған ҡумта, 2 ҡапҡаслы, авг.—сент. өлгөрә. Гигрофит, торфлы күрәнле-гипналы, һирәгерәк күрәнле- сфагнумлы карбонатлы һаҙлыҡтарҙа үҫә. БР‑ҙа 5 һаҙлыҡта — Салауат р‑нында Арҡауыл, Ҡарағол, Суҡтал, Ҡыйғы р‑нында Озёрский, Дыуан р‑нында Светлый күле һаҙлыҡтарында — осрай. Бөжәк ашаусы үҫемлек. Составында органик к‑талар, флавоноидтар бар, халыҡ медицинаһында ҡулланыла. Һыйыр уны ашаһа, һөтө тәмһеҙләнә һәм ҡуйыра. Реликт, БР‑ҙың Ҡыҙыл китабына индерелгән.
З.Е.Ҡылысова, С.С.Хәйретдинов
Тәрж. Г.А.Миһранова


text:
Дәүерҙең тере шаһиты
25 июля 2017 йыл | Уңғандарыбыҙ
Сәйетбаба ауылында Клара Ғәбделхәй ҡыҙы Ибраһимованы бөтәһе лә ихтирам итә. Уның зирәк аҡыллы, хәтерле булыуы, күпте белеүе, ауылдың, арҙаҡлы кешеләренең үткәндәрен хәтерләүе һоҡландыра. Күптәр уны "тере энциклопедия” тип йөрөтә.
Сәхнәлә – йәй һылыуҙары
25 июля 2017 йыл | Мәҙәниәт һәм әҙәбиәт
Йылдағыса районда йәйге каникулдарҙа балаларҙың ялын
ойоштороу өсөн күп кенә эштәр башҡарыла. 19 июлдә район мәҙәниәт һарайында үткән "Йәй һылыуы” конкурсы ла шундай сараларҙың береһе булды.
ойоштороу өсөн күп кенә эштәр башҡарыла. 19 июлдә район мәҙәниәт һарайында үткән "Йәй һылыуы” конкурсы ла шундай сараларҙың береһе булды.
Мәктәбебеҙ ғорурлығы
25 июля 2017 йыл | Мәғариф
Уҡыу йылы башында беҙ төрлө бурыстар, маҡсаттар билдәләйбеҙ, ә йыл аҙағында өлгәшелгән уңыштарҙы барлайбыҙ. Еҙем-Ҡаран урта мәктәбенең 8-се класын тамамлаған Алһыу Ҡоломбәтова өсөн быйылғы уҡыу йылы уңыштарға бай булды. Мәктәп, район, республика күләмендә уҙғарылған төрлө сараларҙа ҡатнашты, еңеү артынан еңеү яуланы. Математика, физика, йәмғиәтте өйрәнеү, тарих фәндәренән район олимпиадаларында ҙур теләк менән ҡатнашты.
Тормошо матур, яҡты
25 июля 2017 йыл | Уңғандарыбыҙ
70 йыллыҡ юбилейы уңайы менән үҙемдең коллегам - математика уҡытыусыһы, хеҙмәт ветераны Зәлфирә Гәрәй ҡыҙы Әһлиуллинаның яҡты, матур
тормошо һәм хеҙмәт юлы тураһында һөйләмәксемен.
тормошо һәм хеҙмәт юлы тураһында һөйләмәксемен.
Милли биҙәк – бүләккә
25 июля 2017 йыл | Мәҙәниәт һәм әҙәбиәт
Йырлай-йырлай таҫтамалдар сигә,
Ҡулдарында уйнай энәләр.
Биҙәктәре күҙҙең яуын ала,
Бигерәк уңған беҙҙең еңгәйҙәр.
Ҡулдарында уйнай энәләр.
Биҙәктәре күҙҙең яуын ала,
Бигерәк уңған беҙҙең еңгәйҙәр.


text:
Башкортостан Президентына «Тайга»ның нимәгә һәләтле булыуын күрһәттеләрФото: Айрат Нурмухаметов
Башкортостан Президентына «Тайга»ның нимәгә һәләтле булыуын күрһәттеләр
Башкортостан Президентына «Тайга»ның нимәгә һәләтле булыуын күрһәттеләрФото: Айрат Нурмухаметов
Бөгөн Башҡортостан Президенты Мортаза Рәхимов «Башсельхозтехника» дәүләт унитар ауыл хужалығы предприятиеһында булды. Бында уға «Тайга» ағас эшкәртеү ҡорамалының технологик мөмкинлектәрен күрһәттеләр.
Таҫма пилорама Новосибирскиҙа машиналар эшләү заводында етештерелә, ул бүрәнәләрҙе таҡта, брус, шпалдарға һәм башҡа төрлө материалдарға ярыу өсөн тәғәйенләнгән.
Станок ярайһы экономиялы, — тип билдәләй белгестәр. Минималь күләмдә бысҡы вағы менән ул сменаһына 10-12 кубометр таҡта етештерә ала.
Таҡта ярыу яйланмаһының уңышлы яҡтары иҫәбендә – сағыштырмаса юғары булмаған хаҡы (180 мең һум тирәһе), ышаныслы конструкциялы булыуы, ҡулланыуҙа ябайлығы, оҙаҡ көйләүҙе талап итмәй, йәнә компактлы ла. Үлсәмдәре агрегатты һүтелгән килеш ябай микроавтобуста күсереп йөрөтөргә мөмкинлек бирә.
Президент был продукцияға һорау булыу-булмауы тураһында ҡыҙыҡһынды. Уға унға яҡын таҡта ярыу агрегаты һатылыуы хаҡында әйттеләр. Күп осраҡта уларҙы бәләкәй бизнес вәкилдәре алған.
«Башсельхозтехника» етәкселәре шулай уҡ республика башлығына алдағы сәсеү кампанияһына техниканың әҙер булыуын хаҡында ла хәбәр итте.


text:
Газета "Йәшлек" » Конкурстар » Страница 4
Ләйсән АҠБАЛИНА
Конкурстар / Йәшлек гүзәле // 15-01-2018, 12:48
Сығышым менән Хәйбулла районынанмын. Әлеге ваҡытта Рәми Ғарипов исемендәге республика башҡорт гимназия-интернатында 11-се класта уҡыйым.
Бик күркәм һәм татыу ғаиләлә үҫтем: атай-әсәйем, ике ағайым бар. Әсәйемдән миңә күңел матурлығы, тырышлыҡ күсте, ә атайым рухи байлығы менән уртаҡлашты. Ағайҙарым һәр саҡ янымда, ярҙам итеп торалар.
Атайым гел: "Тырышҡан – ташҡа ҡаҙаҡ ҡаҡҡан", – тип өйрәтә. Шуға күрә бар көсөмдө туплап, ғорур ҡарап алға атлайым, хыялдарымды тормошҡа ашырырға теләйем. Табип булырға ниәтләйем, Мәскәү йәки Ҡазан ҡалаһындағы вузға уҡырға инергә әҙерләнәм. Тырышам, яҡшы билдәләргә генә уҡыйым, төрлө конкурстарҙа ҡатнашам.
Бала саҡтан халыҡ бейеүҙәренә ғашиҡмын. Әле "Аҡйондоҙ" халыҡ бейеүҙәре ансамбле солисымын.
Ваҡыт менән йәнәш атлайым. Барыһына ла өлгөрөргә, һәр саҡ башлаған эшемде аҙағына еткерергә тырышам. Үҙемде төрлө яҡтан асып, артабан үҫешергә һәм алға барырға тип ҡеүәтләйем....
Әлиә Карпочева, 22 йәш.
Конкурстар / Йәшлек гүзәле // 11-01-2018, 13:19
Ишембай районының Йәнырыҫ ауылында тыуып үҫкән. 2013 йылда Волга буйы федераль округының Рәсәй Геройы А. Доставалов исемендәге Башҡорт кадет корпусын тамамлап, медицина колледжында фельдшер һөнәрен алған. Хәҙер ашығыс медицина ярҙамында эшләй.
Әлиә буш ваҡытында спорт менән шөғөлләнә. Еңел атлетика, баскетбол, волейболды үҙ иткән. Ике йыл рәттән республика кимәлендә үткән спорт фестивалендә еңеү ҙә яулаған.
...
Башҡорттағы намыҫ, иман менән Ярһып тибә Зәки йөрәге.
Объявления / Булат Солтангәрәев исемендәге республика премияһы // 11-01-2018, 13:10
Ҡыҙҙарҙың һылыуҙарын, уңғандарын билдәләнек, “Йәшлек” гүзәле – 2017” конкурсын тамамланыҡ!
Конкурстар / Йәшлек гүзәле // 9-01-2018, 14:32
Егеттәр һәм ҡыҙҙар! Үҙегеҙҙе һынап ҡарағыҙ!
Объявления / Булат Солтангәрәев исемендәге республика премияһы // 19-12-2017, 09:58
Алина ӘБҮЗӘРОВА.
Конкурстар / Йәшлек гүзәле // 8-12-2017, 11:42
1993 йылдың 10 авгусында Ғафури районының Ташаҫты ауылында тыуғанмын.
Әлеге ваҡытта Башҡорт дәүләт университетының рус филологияһы факультеты магистратураһында белем алам.
Мин үҙемде донъяға ғашиҡ ҡыҙ тип һанайым. Һәр атҡан таңға ҡыуанам, йылдың һәр миҙгелен яратам. Тәбиғәт балаһымын, әле ҡалала йәшәһәм дә, тыуған ауылыма ҡайтып, йәшәргә дәрт, илһам алып киләм. Күңелем тулһа, шиғыр ҙа яҙам, тип уларҙы бер кемгә лә күрһәткәнем юҡ.
Гәзит уҡыусыларға Аллаһы Тәғәлә биргән ошондай йәмле тормоштоң һәр көнөн яратып, һәр минутын файҙалы үткәреүҙәрен, рәхмәтле булып йәшәүҙәрен теләйем!...
ГӨЛДӘР РАХМАНҒОЛОВА.
Конкурстар / Йәшлек гүзәле // 27-11-2017, 15:54
“Көтмәгәндә шундай ҡыҙҙар осрай,
Шундай ҡыҙҙар – ят та үл инде!..
Ниҙәр уйлап, ниҙәр кисергәнде
Үҙең күр ҙә, үҙең бел инде...”
Мәшһүр Рәмиебеҙҙең был шиғри юлдары минең ҡыҙым – Баймаҡ районының Сәйғәфәр ауылында йәшәүсе Гөлдәр Рахманғоловаға ҡарата әйтелгән кеүек.
Балалар баҡсаһына йөрөгәндә лә ул ҙур аҡ бантиктар тағып, ҡупшы күлдәк, туфлиҙар кейеп, осраған кешеләрҙән ҡысҡырып һаулыҡ һорашып, йырлай-йырлай ҡайта торғайны. Инәй, олатайҙары уға: “Аҡыллы, тәүфиҡлы ғына бала булып үҫ”, – тиер ине. Ҡыҙым уларҙың һүҙен иҫендә тотоп үҫте. Мәктәптә яҡшы уҡыны, төрлө сарала, олимпиадаларҙа әүҙем ҡатнашты, йыр буйынса конкурстарҙа урындар ала торғайны. Уҡытыусылар ҙа көләкәс, аралашыусан, үткер ҡыҙға һәр саҡ уңыш юлдаш булыуына, алдына ҡуйған маҡсаттарына ирешәсәгенә, теләгән һөнәренә эйә булырына һис шикләнмәне.
Гөлдәрҙә башҡорт ҡыҙҙарына ғына хас булған тыйнаҡлыҡ та, күркәмлек тә бар. Оҙон сәстәрен икегә үреп, йылмайып ебәрһә, сикәһендәге соҡорҙары уны тағы ла матурайта.
Әле ҡыҙым Сибай медицина колледжында уҡый. Йәмәғәт тормошонда ла һынатмай, йыр-бейеүгә оҫта Гөлдәр мәҙәни сараларҙың уртаһында ҡайнай.
Баҫҡан ерендә ялҡын уйнатҡан, һәр кемгә ихлас йылмайыуын йәлләмәгән, бәләкәстән табип булырға хыялланған ҡыҙымдың кешеләрҙең тәнен генә түгел, күңелен дә дауалай алырына иманым камил.
Әсәһе Сәүиә.
...
Сәлимә ӘХМӘРОВА.
Конкурстар / Йәшлек гүзәле // 20-11-2017, 10:48
Үҫәргән һылыуымын, йәмле Ейәнсура районында тыуып үҫтем. Әлеге ваҡытта Күмертау ҡалаһының 3-сө башҡорт республика гимназия-интернатының 11-се класында белем алам.
Бәләкәй саҡтан йыр-бейеүгә ғашиҡмын. Гимназиябыҙҙың "Аҡсарлаҡ" бейеү ансамблендә сығыш яһайым.
Кешенең ҡиәфәте генә түгел, ә эске донъяһы ла матур булырға тейеш. Шуға күрә бөтә яҡлап үҫешергә тырышам. Китап уҡыу, фотоға төшөрөү, ҡул эштәре менән булышыу, аш-һыу бешереү яратҡан шөғөлдәремә әүерелде. "Көйөргәҙе һылыуҡайы – 2016" район гүзәллек конкурсында 1-се урын яулау мине ҡанатландырҙы, яңы мөмкинлектәр асты.
Киләсәккә хыялым – матур ғаилә ҡороу....
Бәләкәй саҡтан йыр-бейеүгә ғашиҡмын. Гимназиябыҙҙың "Аҡсарлаҡ" бейеү ансамблендә сығыш яһайым.
Кешенең ҡиәфәте генә түгел, ә эске донъяһы ла матур булырға тейеш. Шуға күрә бөтә яҡлап үҫешергә тырышам. Китап уҡыу, фотоға төшөрөү, ҡул эштәре менән булышыу, аш-һыу бешереү яратҡан шөғөлдәремә әүерелде. "Көйөргәҙе һылыуҡайы – 2016" район гүзәллек конкурсында 1-се урын яулау мине ҡанатландырҙы, яңы мөмкинлектәр асты.
Киләсәккә хыялым – матур ғаилә ҡороу....
Дилә ИШБАЕВА.
Конкурстар / Йәшлек гүзәле // 3-11-2017, 11:40
1998 йылдың 12 ғинуарында Бөрйән районында тыуғанмын. Әлеге ваҡытта Башҡорт дәүләт медицина университетының 3-сө курсында уҡыйым. Быйыл “Мисс Фармация – 2017” тип аталған II Бөтә Рәсәй конкурсында ҡатнашып, “Беренсе вице-мисс Фармация” исеменә лайыҡ булдым.
Бейергә яратам. Өлгөлө “Ялҡын” ансамблендә сығыш яһаным, хәҙер ҙә яратҡан шөғөлөмдән айырылмайым.
Маҡсатым – уҡыуымды яҡшы тамамлап, татыу ғаилә ҡороу....
Бейергә яратам. Өлгөлө “Ялҡын” ансамблендә сығыш яһаным, хәҙер ҙә яратҡан шөғөлөмдән айырылмайым.
Маҡсатым – уҡыуымды яҡшы тамамлап, татыу ғаилә ҡороу....
Таңсулпан ИБРАҺИМОВА.
Конкурстар / Йәшлек гүзәле // 23-10-2017, 12:38
“Хаталар ҙа булыр тормошоңда, тик тормошоң хата булмаһын!”
Бөйөк шағир Рәми Ғариповтың был һүҙҙәре тормош девизыма әүерелгән. Миңә 21 йәш. Йәмле Бөрйән районының Аҫҡар ауылында тыуғанмын. БДУ-ның Бөрө филиалында 5-се курста белем алам. Шулай уҡ вуздың өҫтәмә белем биреү бүлегендә туризм эшмәкәрлеге һөнәрен үҙләштерәм.
Бала саҡтан шиғырҙар ижад итәм, китап уҡырға яратам, ғөмүмән, әҙәбиәткә мөкиббән ғашиҡмын. Мәктәп йылдарында әүҙем яҙышҡаным өсөн “Йәншишмә” гәзитенең йәш хәбәрсеһе” исеменә лайыҡ булдым. Яратҡан гәзитемә һөнәр һайлағанда этәргес көс булғаны өсөн ҙур рәхмәт. Ғилми-ғәмәли конференцияларҙа ҡатнашам, тормош уртаһында ҡайнап йәшәргә тырышам.
Хәҙерге ваҡытта мине бигерәк тә тел мәсьәләһе борсой. Халҡыбыҙға: “Ғәзиз телебеҙҙе һаҡлайыҡ, рухыбыҙға саң ҡундырмайыҡ”, – тип әйткем килә. Ярты юлда туҡтап ҡалмаған, маҡсатҡа ынтылыусан кешеләр минең өсөн һәр саҡ өлгө булып тора....
Бөйөк шағир Рәми Ғариповтың был һүҙҙәре тормош девизыма әүерелгән. Миңә 21 йәш. Йәмле Бөрйән районының Аҫҡар ауылында тыуғанмын. БДУ-ның Бөрө филиалында 5-се курста белем алам. Шулай уҡ вуздың өҫтәмә белем биреү бүлегендә туризм эшмәкәрлеге һөнәрен үҙләштерәм.
Бала саҡтан шиғырҙар ижад итәм, китап уҡырға яратам, ғөмүмән, әҙәбиәткә мөкиббән ғашиҡмын. Мәктәп йылдарында әүҙем яҙышҡаным өсөн “Йәншишмә” гәзитенең йәш хәбәрсеһе” исеменә лайыҡ булдым. Яратҡан гәзитемә һөнәр һайлағанда этәргес көс булғаны өсөн ҙур рәхмәт. Ғилми-ғәмәли конференцияларҙа ҡатнашам, тормош уртаһында ҡайнап йәшәргә тырышам.
Хәҙерге ваҡытта мине бигерәк тә тел мәсьәләһе борсой. Халҡыбыҙға: “Ғәзиз телебеҙҙе һаҡлайыҡ, рухыбыҙға саң ҡундырмайыҡ”, – тип әйткем килә. Ярты юлда туҡтап ҡалмаған, маҡсатҡа ынтылыусан кешеләр минең өсөн һәр саҡ өлгө булып тора....


text:
Описание презентации по отдельным слайдам:
Лингвистик диктант: а) Бер нисә хәл-ваҡиға булған проза жанры. б) Художестволы әҫәрҙә автор әйтергә теләгән төп фекер. в) Н. Мусиндың тыуған ауылы. г) ”Шайтан ҡуласаһы” повесында төп герой. д) Әҫәрҙең сюжетында көсөргәнешле, геройҙар томошон ҡырҡа үҙгәртеп ебәргән хәл- ваҡиға. е) ”Шайтан ҡуласаһы ”нда ауылдың исеме. ж) Н. Мусиндың дилогияһы.
Повестың идея-тематикаһы: Повестың төп геройы Мохтасар, ҡустыһының ғәйебен үҙенә алып, өс йыл ғүмерен тотҡонлоҡта үткәрә. Автор уның аяныслы, ғибрәтле тормошон һүрәтләп, кешеләр араһындағы бөгөнгө мөнәсәбәттәрҙе асып бирә, яҙмыш тураһында, йәшәү мәғәнәһе, изгелек менән яуызлыҡ тураһында уйланырға мәжбүр итә.
Номер материала: ДВ-175392
Не нашли то что искали?
Вам будут интересны эти курсы:


text:
Рөстәм Хәмитов мөмкинлектәре сикләнгән балалар өсөн адаптив тау саңғыһы клубында булдыФото: Андрей Старостин
Рөстәм Хәмитов мөмкинлектәре сикләнгән балалар өсөн адаптив тау саңғыһы клубында булды
Рөстәм Хәмитов мөмкинлектәре сикләнгән балалар өсөн адаптив тау саңғыһы клубында булдыФото: Андрей Старостин
ӨФӨ, 2015 йыл, 16 март. /«Башинформ» мәғлүмәт агентлығы, Илья Спиридонов/.
14 мартта Өфөлә Башҡортостан Башлығы Рөстәм Хәмитов «Аҡ Йорт» комплексы ҡарамағындағы мөмкинлектәре сикләнгән балалар өсөн адаптив тау саңғыһы клубы эшмәкәрлеге менән танышты.
Клуб тау саңғыһы буйынса СССР-ҙың спорт мастеры Кристина Коваленко башланғысы буйынса булдырылған. Ул үҙе лә инвалид бала тәрбиәләй. Ике йыл дауамында ул мөмкинлектәре сикләнгән балаларға бушлай күнекмәләр үткәрә. Бынан алдараҡ балалар тейешенсә ҡулайлаштырылмаған тау саңғыһы үҙәгендә шөғөлләнгән.
2015 йылдың ғинуарында Кристина Коваленко республика етәксеһенә терәк-хәрәкәт ағзалары һәм менталь сирҙәр менән ауырыған балалар өсөн тау саңғыһы спорты буйынса адаптив күнекмәләр ойоштороу, шулай уҡ «Аҡ Йорт» комплексында бина бүлеүҙә ярҙам күрһәтеү үтенесе менән мөрәжәғәт итте. Башҡортостан Башлығы республиканың Йәштәр сәйәсәте һәм спорт министрлығына ошо мәсьәләне хәл итергә ҡушты. Һөҙөмтәлә клубҡа тау саңғыһы үҙәгендә кейенеп-сисенеү һәм спорт ҡоролмаларын һаҡлау өсөн бүлмә бирелде.
Рөстәм Хәмитов клуб тәрбиәләнеүселәре менән бергә саңғыла шыуҙы, уларҙың ата-әсәләре һәм тренер менән аралашты, мөһим мәсьәләләрҙе тикшерҙе.
Төбәк етәксеһе һүҙҙәренсә, һуңғы йылдарҙа республикала хәйриә эшмәкәрлеге икенсе кимәлгә сыҡты.
– Хәйриә ойошмаларында әүҙем эшләгән әсәләр бар, улар балалар менән эшләүҙең яңы төрҙәрен тәҡдим итә. Был ҙур хәйриә хәрәкәте, балаларға һәм уларҙың яҡындарына миһырбанлы ҡараш булдырыла башланы тигән һүҙ, – тип билдәләне Рөстәм Хәмитов.
Хәҙерге көндә мөмкинлектәре сикләнгән балалар өсөн адаптив тау саңғыһы клубы киләһе миҙгелгә тәрбиәләнеүселәр ҡабул итә. Йәйгеһен дөйөм физик әҙерлек, еңел атлетика, спорттың уйын төрҙәре буйынса күнекмәләр планлаштырыла.


text:
Фото:
Өфөлә көрәш буйынса милли чемпионат старт алды
Фото:
Башҡортостандың баш ҡалаһында көрәш буйынса Рәсәй чемпионаты һәм беренселеге старт алды.
Башҡортостан Республикаһы Хөкүмәте, Рәсәй Федерацияһының Милли спорт көрәше федерацияһы һәм Башҡортостан Республикаһының Көрәш һәм билбау көрәше буйынса федерацияһы уның ойоштороусылары булып сығыш яһай.
Чемпионат менән беренселектә Рәсәй Федерацияһының 28 төбәгенән 300-ләп спортсы ҡатнаша.
Призерҙар — 16-19 йәшлек егеттәр араһында — 50, 55, 60, 65, 70, 75, 80 килограмға тиклем, 80 килограмдан ашыу ауырлыҡ категорияларында; ололар (19 йәштән өлкәнерәктәр) 60, 65, 70, 75, 80, 85, 90, 100-гә тиклем һәм 100 килограмдан ашыу ауырлыҡ категорияларында билдәләнәсәк.
Ярыштарҙы асыу тантанаһында «Олимп» өлгөлө эстрада-спорт студияһы ҡыҙҙары һәм М.Аҡмулла исемендәге Башҡорт дәүләт педагогия университетының «Стардл» спорт–аэробик шоу вәкилдәре сығыш яһаны.
Спорт байрамында ҡатнашыусыларға һәм ҡунаҡтарға тәбрикләү һүҙҙәре менән БР Хөкүмәте Премьер-министры урынбаҫары Зөһрә Рәхмәтуллина һәм Рәсәй Федерацияһының Милли спорт көрәше федерацияһы рәйесе Зәүҙәт Миңләхмәтов мөрәжәғәт итте. Улар батырҙарға һәм тамашасыларға келәмдә ҡыҙыҡлы, мауыҡтырғыс көрәш теләне.
Тантананан һуң «Динамо» комплексында киң мәғлүмәт саралары өсөн матбуғат конференцияһы үтте.
Уның барышында Рәсәйҙең Көрәш федерацияһы рәйесе Зәүҙәт Миңләхмәтов был спорт төрөнөң бай тарихы һәм йолалары булыуын билдәләне. Көрәш – татар һәм башҡорт халыҡ байрамдарының мотлаҡ атрибуты. Әлеге чемпионат 2013 йылда Ҡазанда үтәсәк Универсиадаға әҙерлек этаптарының береһе булараҡ ҡабул ителә.
БР йәштәр сәйәсәте һәм спорт министры урынбаҫары Вячеслав Чернов көрәш буйынса ошондай мөһим турнирҙы үҙебеҙҙә үткәрергә мөмкинлек биреүҙәре өсөн рәхмәтен еткерҙе, һәм был төрҙө көрәшкә бәйле башҡа ярыштарға, шул иҫәптән, мәҫәлән, милли һәм Олимпия уйындарына индерелмәгән спорт төрҙәре буйынса бөтә донъя уйындарына индерергә кәрәклеген билдәләне.


text:
Өфөләге Конгресс-холда ШОС илдәре башлыҡтары ултырышы башланды Фото: сараның рәсми сайтынан
Өфөләге Конгресс-холда ШОС илдәре башлыҡтары ултырышы башланды
Өфөләге Конгресс-холда ШОС илдәре башлыҡтары ултырышы башланды Фото: сараның рәсми сайтынан
ӨФӨ, 2015 йыл, 10 июль. /«Башинформ» мәғлүмәт агентлығы, Ғәлиә Нәбиева/.
Өфөлә Шанхай хеҙмәттәшлек ойошмаһы ағзалары булған дәүләт башлыҡтары Советы эшләй башланы. Рәсәй, Ҡытай, Ҡаҙағстан, Тажикстан, Ҡырғыҙстан һәм Үзбәкстан башлыҡтары фотоға төшкәндән һуң, Совет ултырышында үҙ-ара осрашыуҙар башланды. Һуңынан консультациялар делегация ағзалары ҡатнашлығында дауам итәсәк.
Саммитта ҡатнашыусылар Шанхай ойошмаһының 2014-2015 йылдарҙағы эшенә йомғаҡ яһаясаҡ, ойошма эшмәкәрлегенең мөһим мәсьәләләрен ҡараясаҡ, артабан үҙ-ара килешеп эш итеүҙең төп йүнәлештәрен билдәләйәсәк һәм мөһим халыҡ-ара, төбәк мәсьәләләре буйынса фекер алышасаҡ.


text:
Башҡортостандың йыйылма командаһы Мәскәү янында паралимпиясылар турнирында ҡатнаша
ӨФӨ, 2016 йыл, 8 сентябрь. /«Башинформ» мәғлүмәт агентлығы, Эльмира Сабирова/.
Башҡортостандың йыйылма командаһы Мәскәү янында паралимпиясылар турнирында ҡатнаша. 7 сентябрҙә Красногорскиҙа Рио-де Жанейролағы Паралимпиаданан ситләтелгән Рәсәй спортсылары өсөн ярыштарҙы асыу тантанаһы булды.
Турнир 8-9 сентябрҙә Мәскәү өлкәһендә «Новогорск» һәм «Озеро Круглое» уҡыу-күнекмә үҙәктәре майҙансыҡтарында, шулай уҡ башҡа спорт базаларында уҙа.
Башҡортостандың Йәштәр сәйәсәте һәм спорт министрлығы мәғлүмәттәре буйынса, ярышта республиканан 13 спортсы ҡатнаша.
«Беҙҙең паралимпиясылар унда күнекмә үтеп, Бразилияға осорға тейеш ине, — тип аңлатма бирҙеләр ведомствола. — Башҡортостан вәкилдәре дүрт спорт төрөндә сығыш яһай. Еңел атлетикала — Андрей Жирнов, Андрей Коптев, Анна Кулинич-Сорокина, Алексей Лабзин, Елена Паутова һәм Алина Сәмиғуллина, йөҙөүҙә Михаил Зимин, Анна Крившина, Богдан Мозговой һәм Артур Сәйфетдинов миҙал өсөн көрәшәсәк. Фехтовальщиктар араһында — Альберт Камалов һәм Тимур Хәмәтшин, өҫтәл теннисы буйынса Елена Прокофьева миҙалға иҫәп тота ала».
Ҡатнашыусылар 18 спорт төрөндә көс һынаша: академик ишеү, байдаркала һәм каноэла ишеү, еңел атлетика, пауэрлифтинг, йөҙөү, пуля менән атыу, уҡтан атыу, велоспорт, волейбол, голбол, дзюдо, ат спорты, өҫтәл теннисы, коляскалы теннис, триатлон, фехтование, мини-футбол һәм церебраль фалиж сирлеләрҙең футболы.
Илдең инвалид спортсылары өсөн ярыштар ойоштороу тәҡдиме менән Рәсәй Президенты Владимир Путин сығыш яһаны.


text:
Башҡортостан Республикаһының Нефтекама ҡалаһы ҡала округаның
Муниципаль дөйөм белем биреү бюджет учрежденияһы
9-сы урта дөйөм белем биреү мәктәбе
Дәрес өлгөһө.
Дәрестең темаһы:
Дәрестең маҡсаттары:
-Назар Нәжмиҙең “Ватан” шиғыры менән таныштырыу;
-уҡыусыларҙың телмәрен, логик-образлы фекерләүҙе үҫтереү;
-Тыуған илгә, телгә һөйөү уны һаҡлау һәм яҡлау кеүек патриотик тойғолар тәрбиәләү.
Класс: өсөнсө А,Б
Нефтекама ҡалаһы 9-сы урта мәктәбенең
башҡорт теле һәм әҙәбиәте уҡытыусыһы:
Рәхмәтуллин Юлиә
Ғилмулла ҡыҙы
Нефтекама
Психологик комфорт булдырыу.
- Һаумыһығыҙ, уҡыусылар! Хәйерле көн!
Дәресте шиғыр юлдары менән башлап китәйек:
Башланып китте дәрес
Беҙ матур ултырабыҙ.
Дүртле, бишле билдәләрен
Көн һайын алабыҙ.
-Афарин, уҡыусылар. Әҙәгеҙ, матур итеп ултырып, яҡшы баһалар алыр өсөн, тырышып эшләйек.
Уңыш ситуацияһын ойоштороу.
- Ә хәҙер, телмәрҙе шымартып алайыҡ.
Слайд.
Ҡа- кә-
Ҡо- кө-
Ҡу- кү-
Ҡы- ке
-Был ижектәр менән һүҙҙәр төҙөйөк.
-Уҡыусылар, өй эшен тикшереп алайыҡ. (Үҙең менән таныштыр.)
Уҡыу мәсьәләһен ҡуйыу ситуацияһы.
-Уҡыусылар, мин һеҙгә кроссворд төҙөп килдем, әҙәгеҙ әле бергәләп сисәйек.
Бүре һүҙе тәржемәһе.
Уҫал ҡырағай йәнлек.
Ҡойроғо көлтә,
Хәйләкәр үтә.
Эҙен артынан
Һепертеп үтә.
4. Атай һүҙенән ай хәрефтәрен алып ҡуйғас нимә
килеп сыға.
5.Аҡ кейем кейгән,
Ҡолағы ергә тейгән.
-
-Ә Ватан нимә ул?
- Дөрөҫ, афарин, һеҙ беләһегеҙ, ләкин беҙ бөгөн тулыраҡ яуаптар бирергә тырышырбыҙ.
Уҡыу мәсьәләһен хәл итеү.
-Был һорауға яуап табыр өсөн Назар Нәжмиҙең “Ватан” шиғыры ярҙамға килер.
-Дәфтәрҙәрҙе асып числоны һәм теманы яҙып ҡуйығыҙ.
Хәҙер беҙҙең ниндәй ай?
Уҡыусылар, Назар Нәжми ҙә 5 февралендә тыуған 1918 йылда. Ул хәҙер беҙҙең донъяла түгел, ләкин шағир бик күп шиғырҙарын беҙгә ҡалдырған.
Беҙҙең дәреслектә уның “Ватан” шиғыры бирелгән. (123-сө бит)
Слайд. Һүҙҙлек эше.
Аҫыл- благородный зифа- матур
көн һайын- ежедневно бөйөк- великий
һәр ваҡыт- постоянно балҡый- сияет
күктәргә ашып тора- вознеслись до небес
Шиғырҙы уҡытыусы уҡый.
Шиғырҙы аңлар өсөн сылбырлап уҡып,
тәржемә итеп барайыҡ.
-Уҡыусылар автор кем менән һөйләшә?
-Автор ниндәй һорауға яуап бирә?
-Был шиғыр һеҙҙә ниндәй кәйеф тыуҙыра?
Слайд.
Был һорауға яуап бирер өсөн,
һеҙҙең алдығыҙҙа һүҙҙәр бар.
Һайлап алың.
(матурлыҡ, шатлыҡ, ғорурлыҡ,
насарлыҡ, илһамлылыҡ, яҡшы
кәйеф, ҡайғы, тыныслыҡ)
Ял минуты.Слайд.
Уҡыусылар экранға ҡарағыҙ әле,
һеҙ нимә күрәһегеҙ?(ҡояш) Ул ни эшләй?
Әйҙәгеҙ әле беҙҙә шулай итеп, бер берегеҙгә
йылмайып ҡарағыҙ.
Шиғыр юлдарын иҫкә төшөрәйек. Унда күктәр ниндәй ине. Күктәргә ашып тора. Күктәр кеүек ҙур булайыҡ.
Урмандар ни эшләй?Урмандар шаулап тора.Урмандың шаулауын күрһәтегеҙ әле.
Шиғырҙың ҡайһы юлдары һеҙгә матурырыҡ булып күренде?
Автор Ватанды нимә менән сағыштыра?
Был шиғырға һеҙ ниндәй һүрәт төшөрөр инегеҙ? Һеҙгә ҡағыҙ менән ҡәләмдәр әҙерләп ҡуйҙым. Бына ошо шиғырҙы уҡығас, ошо (Слайд.) видиояҙмаға ҡарап һүрәт төшөрөгөҙ әле. Һүрәтте яҡлау.
Ошо шиғыр ярҙамында модель эшләп алығыҙ. Ватан нимә ул?
Әйҙәгеҙ әле уҡып китәйек, беҙҙең нимә килеп сыҡты.
Рефлексив анализ.
Тимәк, Ватан ул нимә булды инде?
Уҡыусылар, ә нимә ул туған тел?
Һеҙҙең туған телегеҙ ниндәй?
Һәр кешенең туған теле бармы?
Ә ни өсөн туған тел кәрәк?
Ә беләһегеҙме, башҡорт теле тағы ла Венгрияла Германияла һәм СШАла өйрәнелә.
Ә 21 февраль ниндәй көн кем белә? Был халыҡ-ара туған телдәр көнө.
Баһалау.
Өй эше. Шиғырҙы тасуири уҡып килергә.
Номер материала: ДВ-423430
Не нашли то что искали?
Вам будут интересны эти курсы:


text:
“Тирәкле” крәҫтиән (фермер) хужалығында Рөстәм Хәмитов һарыҡсылыҡ фермаларын ҡарап сыҡты, финанс хәлдәре менән ҡыҙыҡһынды. Предприятиела малсылыҡ менән шөғөлләнәләр, йылҡы, кәзә, һарыҡ үрсетәләр. Бында бөтәһе ике меңдән ашыу мал иҫәпләнә. Һуңғы йылдарҙа комплексты ойоштороуға 24 миллион һум күләмендә инвестиция һалынған. Әммә аграрийҙар етештереүҙе киңәйтеү өсөн кредит алыуҙағы ҡыйынлыҡтарға зарланды.
“Беҙ һеҙҙең уңышлы эшләп китеүегеҙ яҡлыбыҙ”, — тине Рөстәм Хәмитов һәм ихтыяжды ҡәнәғәтләндереү өсөн һарыҡ ите етештереүҙе киңәйтеү мөмкинлектәрен ҡарарға тәҡдим итте.
Саруа ауылындағы “Саруа плюс” яуаплылығы сикләнгән йәмғиәте предприятиеһында Рөстәм Хәмитов минераль һыу һәм хуш еҫле эсемлектәр ҡойоу цехын ҡарап сыҡты. 2011 йылда предприятие 5,4 миллион һумлыҡ продукция һатҡан. Шешәләргә тултырылған шишмә һыуы бәләкәй магазиндарҙа ла, ҙур ритейлор селтәрҙәрендә лә һатыла. Республика Президенты шишмә скважинаһындағы дебет менән ҡыҙыҡһынды. Асыҡланыуынса, ул сәғәтенә 3600 кубометр тәшкил итә. Был иһә предприятиеға етештереү күләмен арттырыу мөмкинлеген бирә.


text:
Лайыҡлы еңеү – Красноусол волейболсыларында
30 января 2013 йыл | Спорт
Шәмбе көндө Красноусолда В.И.Воробьев кубогына волейбол буйынса район турниры үтте. Ярыш 3-сө мәктәптә һәм Балалар-үҫмерҙәр спорт мәктәбендә барҙы.
"Урожай” КХ-һы командаһы Сәйетбаба ауыл хакимиәте командаһы менән уйнаны. Уйын Сәйетбаба командаһы файҙаһына 2:0 иҫәбенә тамамланды. Үзбәк ауылы волейболсылары Красноусол командаһы менән финалда осрашты. Положениеға ярашлы финалдағы уйын биш партиянан торҙо. Көсөргәнешле ярышта 3:1 иҫәбе менән Красноусол командаһы еңде. Дөйөм ярыш һөҙөмтәләре буйынса ла Красноусол волейболсылары 1-се урынды яуланы. Үзбәк ауылы командаһы 2-се урынға лайыҡ булды. 3-сө урынды Сәйетбаба уйынсылары алды.
Ойоштороу комитеты ярышта ҡатнашыусыларға туҡландырыуҙы ойоштороуҙа бағыусы булған "Урожай” КХ-һына (етәксеһе Н.М.Хисаметдинов) һәм Красноусолдағы 3-сө мәктәп етәкселегенә (директоры А.С.Рудкевич) рәхмәт белдерә.
"Урожай” КХ-һы командаһы Сәйетбаба ауыл хакимиәте командаһы менән уйнаны. Уйын Сәйетбаба командаһы файҙаһына 2:0 иҫәбенә тамамланды. Үзбәк ауылы волейболсылары Красноусол командаһы менән финалда осрашты. Положениеға ярашлы финалдағы уйын биш партиянан торҙо. Көсөргәнешле ярышта 3:1 иҫәбе менән Красноусол командаһы еңде. Дөйөм ярыш һөҙөмтәләре буйынса ла Красноусол волейболсылары 1-се урынды яуланы. Үзбәк ауылы командаһы 2-се урынға лайыҡ булды. 3-сө урынды Сәйетбаба уйынсылары алды.
Ойоштороу комитеты ярышта ҡатнашыусыларға туҡландырыуҙы ойоштороуҙа бағыусы булған "Урожай” КХ-һына (етәксеһе Н.М.Хисаметдинов) һәм Красноусолдағы 3-сө мәктәп етәкселегенә (директоры А.С.Рудкевич) рәхмәт белдерә.


text:
Төбәктә «БашКорея» дуҫлыҡ йәмғиәте булдырылды
Өфөлә «БашКорея» Башҡортостан-Корея дуҫлығы йәмғиәте» төбәк йәмәғәт ойошмаһының учредителдәр йыйылышы үтте. Шулай итеп, ун йылдан ашыу элек булдырылған бәйләнештәргә яңы статус бирелде.
Учредителдәр йыйылышында ике йыл элек булдырылған «Башҡортостан-Корея дуҫлығы йәмғиәте» башлығы етәкселегендә Корея Республикаһының делегацияһы булды. Башҡортостан исеменән осрашыуҙа республика Хөкүмәте Премьер-министры урынбаҫары Марат Мөлөков етәкселегендәге ҙур делегация сығыш яһаны.
Марат Мөлөков сәләмләү һүҙендә Башҡортостан менән Корея Республикаһы араһында уртаҡ мәнфәғәттәрҙең күп булыуын билдәләне.
— Үҙ-ара килешеп эш итеүҙең миҫалы итеп энергияны һөҙөмтәле ҡулланыу технологиялары буйынса уртаҡ проекттың тормошҡа ашырылыуын килтерергә була. Уның сиктәрендә беҙҙең республикала яҡтылыҡ-диодлы лампалар етештереү ойошторола, — тине Марат Мөлөков. – Шулай уҡ мәғариф һәм ҡунаҡхана бизнесы өлкәләрендә лә бәйләнештәр булдырыу мөмкинлеге бар, тип уйлайым.
Кореянан килгән ҡунаҡтар был фекер менән килеште. Ли әфәнде Корея Республикаһы өсөн Башҡортостандың тәбиғәт потенциалы ҡыҙыҡ булыуын билдәләне.
— Башҡортостан – яҡшы тәбиғәт ресурстарына, ә Корея иҡтисади мөмкинлектәргә эйә, — тип һыҙыҡ өҫтөнә алды ул. – Үҙ-ара килешеп эш итеү ике яҡ өсөн дә файҙалы булмаҡсы. Үткән йылдарҙа хеҙмәттәшлек итеү юғары һөҙөмтәләр күрһәтте, шуға күрә килешеп эш итеүҙең Дуҫлыҡ йәмғиәте ярҙамында булдырылған яңы кимәленә күсеү мөмкинлектәргә бай күренә. Башҡортостан етәкселеге беҙҙең башланғыстарҙы хуплай. Алдағы яҙҙа республиканың рәсми делегацияһының Кореяға яуап визит менән килеүе көтөлә.
«БашКорея» дуҫлыҡ йәмғиәте» президенты итеп – БР Фәндәр академияһының ағза-корреспонденты Ишмөхәмәт Ғәләүетдинов, вице-президенты итеп Ли Дон Вук һайланды.
Ишмөхәмәт Ғәләүетдинов Дуҫлыҡ йәмғиәтенең мәғариф, фән һәм мәҙәниәт өлкәләрендә бәйләнеш булдырыу маҡсатында ойошторолоуын билдәләне.
— Корея Республикаһы менән Башҡортостан вуздары араһында студенттар менән алмашыу, шулай уҡ уҡытыусыларҙың үҙ-ара тәжрибә уртаҡлашыу буйынса килешеүҙәр беҙҙә төҙөлдө лә инде, — тине ғалим. – Бәйләнештәр күптән булдырылһа ла, бөгөн уларға яңы статус биреү зарур.


text:
Владимир Спиваковтың I Халыҡ-ара скрипкасылар конкурсының ярымфиналында ҡатнашыусылар билдәле булды Фото: Олег Яровиков
Владимир Спиваковтың I Халыҡ-ара скрипкасылар конкурсының ярымфиналында ҡатнашыусылар билдәле булды
Владимир Спиваковтың I Халыҡ-ара скрипкасылар конкурсының ярымфиналында ҡатнашыусылар билдәле булды Фото: Олег Яровиков
ӨФӨ, 2016 йыл, 12 май. /«Башинформ» мәғлүмәт агентлығы, Ләйлә Аралбаева/.
Өфөлә Владимир Спиваковтың I Халыҡ-ара скрипкасылар конкурсы жюрийы беренсе турға йомғаҡ яһаны. Биш илдән килгән 12 йәш музыканттың һигеҙе ярымфиналда ҡатнашыусылар иҫәбенә инде. Улар — Леонид Железный (Рәсәй), Юньфэй Бай (Ҡытай), Мелоди Йе Юань (Канада), Маи Судзуки (Япония), Анна Савкина (Рәсәй), Агнеш Лангер (Венгрия), Александра Ли (Рәсәй), Даниэль Лозакович (Швеция).
«Конкурста ҡатнашыуығыҙ өсөн рәхмәт белдерергә теләйем. Кем икенсе турға үтмәгән, ҡайғырмаһын. Һеҙҙең 12 ҡатнашыусы араһында булыуығыҙ — үҙе үк еңеү, — тип һыҙыҡ өҫтөнә алды Владимир Спиваков. — Шулай уҡ икенсе турға үтмәгән музыканттарға ҡағылышлы махсус премиялар буласаҡ. Барығыҙға ла уңыштар теләйем. Күңелегеҙҙе биреп, илһамланып уйнағыҙ».
Конкурстың II туры бөгөн, 12 майҙа, «Башҡортостан» дәүләт концерт залында үтә, инеү ирекле. Башҡортостандан берҙән-бер вәкил — 18 йәшлек Анастасия Мамяшева бәйгенән төшөп ҡалды. Әммә өфөләр, республика халҡы Настя өсөн тауыш бирә ала. 11 майҙан 15-нә тиклем конкурстың сайтында Тамашасылар һөйөүе призына тауыш биреү ойошторола. Уның суммаһы 500 мең һум тәшкил итә.


text:
Өфөнөң Орджоникидзе районында төҙөкләндереү буйынса конкурс үтә
Быйыл ҡоро һәм эҫе һауа торошо ҡала территорияларын йәшелләндереү буйынса эшкә үҙ төҙәтмәләрен индерҙе. Ләкин ҡоролоҡҡа ҡарамаҫтан, конкурста ҡатнашырға теләүселәр газондар, альп таусыҡтары, сәскә түтәлдәре ҡороу буйынса эшкә әүҙем тотондо, ихаталарҙағы хужалыҡ, балалар уйын һәм спорт майҙансыҡтарын ремонтланы һәм төҙөкләндерҙе. Һәр ваҡыттағыса Өфөнөң Орджоникидзе районы предприятиелары һәм ойошмалары ла ситтә ҡалманы, тип хәбәр иттеләр район хакимиәтенән.
Төҙөкләндереү буйынса иң яҡшы ихата, мәктәп, балалар баҡсаһы, дауалау учреждениеһы, предприятие территорияһын асыҡлауҙы төп бурыс итеп ҡуйған конкурс ике этапта үтә. Беренсе һайлап алыу этабында ҡатнашыуға дауалау-профилактика һәм уҡыу учреждениелары, торлаҡ эксплуатация участкалары, сауҙа комплексы, сәнәғәт предприятиелары заявкалар бирҙе.
23 июлдә район комиссияһы конкурста ҡатнашыусы предприятиелар буйлап йөрөп сығасаҡ, территорияларҙың төҙөкләндерелеүен, газондар һәм сәскә түтәлдәренең торошон баһалаясаҡ, шулай уҡ йәшелләндереү һәм төҙөкләндереү буйынса дөйөм эште айырып билдәләйәсәк. Һайлап алыу этабында еңеүселәр артабан ярышыуын дауам итәсәк.
Икенсе этапҡа һәм дөйөм конкурсҡа йомғаҡ яһау, шулай уҡ еңеүселәрҙе наградлау 14 августа Өфөнөң Нефтехимиктар мәҙәниәт һәм ял паркында сағыу «Сәскәләр көнө» байрамында үткәреләсәк.


text:
Яңы йыл байрамын күп халыҡтар үҙҙәрендә ҡабул ителгән календарь буйынса билдәләй. Ә был йола беҙҙең эраға тиклем III меңйыллыҡта уҡ Месопотамияла барлыҡҡа килгән. Һуңынан Рим императоры Юлий Цезарь Яңы йылды ҡаршы алыу датаһын 1 ғинуарға күсерә. Римдар был айҙы бөтә башланғыстарҙың аллаһы Янусҡа бағышлай. Айҙың исеме шунан килеп сыға.
Боҙ майҙансыҡтарының хәүефһеҙ һәм уңайлы булыуы шарт. Өфө ҡала муниципалитеттары вәкилдәренән торған эш төркөмө уларҙың байрамға, халыҡтың ялын ойоштороуға әҙерлек кимәлен тикшерҙе.
“Нур” крәҫтиән (фермер) хужалығы тураһында күптән ишетеп беләбеҙ, әммә ошоғаса хужаһы Мәғсүм Фәрхетдинов менән осрашырға форсат сыҡмағайны. Ниһайәт, Ҡуй йылы яҡынлашыуын һылтау итеп, уға юлландыҡ.
Киләһе йылды Әҙәбиәт йылы тип иғлан итеү – бик һәйбәт күренеш. “Мәҙәниәт” үтеү менән яңы ижади осорға аяҡ баҫабыҙ. Емешлерәк булһын ине яҙыусыларҙы берләштерәсәге.
Хеҙмәт алдынғыларын Яңы йыл алдынан ҡотлау айырыуса ҙур әһәмиәткә эйә. Быны залда йыйылған һәр кем билдәләне. Киләһе йылда йәнә лә һөҙөмтәлерәк эшләү, яңынан-яңы үрҙәр яулау теләген тыуҙырҙы был тантана.
Былтыр Башҡорт дәүләт опера һәм балет театрының ҙур залына капиталь ремонт башланғайны. Ниһайәт, көтөп алған мәл етте: йылытыу селтәре яңыртылған, өр-яңы яҡтыртыу һәм тауыш аппараттары менән байытылған күркәм моң һарайы ишектәрен асты.
Рәсәй Президенты Владимир Путин Башҡортостан Башлығы Рөстәм Хәмитов менән осрашты.
lҮзбәкстандағы Яңы йыл бабайы Кор бобо исемле. Ул буй-буй халат һәм ҡыҙыл түбәтәй кейә. Кор бобо ҡышлаҡтарға ишәккә атланып килә һәм балаларға тоғонан бүләктәр тарата.
Яңы йыл – бөтәбеҙҙең дә яратҡан байрамы. Шул уҡ ваҡытта күпселек өсөн ул күңел асыу ғына түгел, ҙур ғына көсөргәнеш тә, сөнки барыһын ойошторорға, табын әҙерләргә, тәмлекәстәр бешерергә, бүләктәр һатып алырға, күркәм кейем һайларға кәрәк. Байрамдан һуң өйҙө йыйыштырыу, һауыт-һабаны йыуыу һәм башҡа бик күп мәшәҡәт көтөүен күҙ алдына килтерһәң, бер аҙ күңел ҡырыла. Яңы йыл байрамынан кинәнес алам тиһәң, түбәндәге кәңәштәргә ҡолаҡ һалыу зыян итмәҫ.
Артҡа 1 2 3 4 5 6 7 8 9 10 ... 46 Алға
Бит башына
1 – композитор, Башҡортостандың халыҡ артисы, БАССР-ҙың атҡаҙанған сәнғәт эшмәкәре Абрар Ғабдрахмановтың тыуыуына – 80 йыл (1935 – 2013)
– Башҡорт дәүләт университетының элекке ректоры, Башҡортостан Фәндәр академияһы академигы, техник фәндәр докторы, профессор, РСФСР-ҙың һәм БАССР-ҙың атҡаҙанған фән һәм техника эшмәкәре Рәғиб Ғимаевҡа – 80 йәш (1935)


text:
Бөтә уңайлыҡтар ҙа – баланың киләсәге өсөнСоциаль мәсьәлә, Белем һәм тәрбиә, Телгенәм - бергенәм // 9-08-2017, 08:05
Рөстәм Хәмитов: “Башҡорт теле булды, бар һәм буласаҡ”Сәйәсәт, Социаль мәсьәлә, Белем һәм тәрбиә, Телгенәм - бергенәм, Анонстар // 8-08-2017, 00:17
1,2 миллионы Башҡортостанда ғүмер итә.
Башҡорт теле төрки телдәр төркөмөнә ҡарай. Боронғо башҡорттарҙың яҙмаһы Алтайҙағы орхон-йәнәсәй ҡомартҡыларында сағылған. Беренсе мең йыллыҡтың аҙағында башҡорттар ислам динен ҡабул иткәс, уларҙың яҙмаһы ғәрәп графикаһы менән бирелә башлаған.


text:
Бер кем дә, бер нәмә лә онотолмай
09 июня 2014 йыл | Йәмғиәт
Был девиз һуғыш йылдарының бер хәтере булып тора. Тарихта мәңгелеккә урын алған иң шанлы осор – һуғыш йылдары, яугирҙарҙың батырлығы онотолорға тейеш түгел. Бөйөк Еңеүҙең 69 йыллығы һәр ерҙә ҙурлап байрам ителде. Бөтә Рәсәй акцияһы сиктәрендә Мәскәү ҡалаһының Еңеү музейында һаҡланған, Бөйөк Ватан һуғышында Еңеү билдәһе итеп Рейхстаг түбәһенә ҡаҙалған Байраҡ республикабыҙҙың ҡала-ауылдары буйлап йөрөтөлдө. 23 май көндө Красноусолда район халҡы ошо тарихи ваҡиғаның шаһиты булып, Еңеү Байрағын ҡаршы алды.
яңылыҡтар
09 июня 2014 йыл | Яңылыҡтар
Гәзиттәрҙә - яңы рубрикаБашҡортостандың район гәзиттәрендә «Президент ауылдарҙа йәшәүселәрҙең һорауҙарына яуап бирә» рубрикаһы барлыҡҡа киләсәк. Был хаҡта ошо көндәрҙә үткән БР Матбуғат һәм киң мәғлүмәт саралары агентлығы коллегияһының киңәйтелгән ултырышында мәғлүм булды.
Проект әлегә әҙерләнә. Һорауҙар республика Президенты адресына почта аша йәки рәсми сайтҡа электрон форма ярҙамында килгән хаттарҙың ижтимағи мөһимдәре иҫәбенән һайланып алынасағы билдәле. Рубрика айына бер-ике тапҡыр сығасаҡ. Проектҡа бөтә район гәзиттәре йәлеп ителәсәк.
Театр сәнғәте тормошто биҙәй
09 июня 2014 йыл | Мәҙәниәт һәм әҙәбиәт
Заман елдәре нисек кенә иҫһә лә, тормош дауам итә. Матди байлыҡ өҫтөнлөк иткән заманда, сәхнәне, ғөмүмән, мәҙәниәтте үҙ итеүселәр ҙә юҡ түгел. Сәнғәт тип йән атыусылар һирәгәйгәндән-һирәгәйә барһа ла, уға мөкиббән бирелгәндәр ҙә етерлек.
Үтәк ауылы үҙешмәкәрҙәргә бай яҡ. Ауыл кешеләре мәҙәни сараларҙа: спектаклдәрҙә, концерттарҙа, төрлө смотрҙарҙа ҙур теләк менән ҡатнаша. Улар күп йылдар дауамында ауыл халҡының иң яратҡан үҙешмәкәр артистарына әүерелде, уларҙың сығыштарын һәр саҡ көтөп алалар.
Үтәк ауылы үҙешмәкәрҙәргә бай яҡ. Ауыл кешеләре мәҙәни сараларҙа: спектаклдәрҙә, концерттарҙа, төрлө смотрҙарҙа ҙур теләк менән ҡатнаша. Улар күп йылдар дауамында ауыл халҡының иң яратҡан үҙешмәкәр артистарына әүерелде, уларҙың сығыштарын һәр саҡ көтөп алалар.
Йылғалар шишмәләрҙән башлана
09 июня 2014 йыл | Мәҙәниәт һәм әҙәбиәт
Бар тирә-йүн йәшеллеккә күмелгән хозур бер мәлдә, май айының сыуаҡ бер көнөндә Сәйетбаба урта мәктәбендә "Өмөтлө ҡәләм” конкурсының йомғаҡлау сараһы үтте. Билдәле яҡташыбыҙ, шағирә, яҙыусы Гөлнур Яҡупованың "Һәләтле балалар” программаһын тормошҡа ашырыу маҡсатында тәҡдим иткән конкурсы "Табын” гәзите тырышлығы һәм мәғариф бүлеге ярҙамы менән 13-сө тапҡыр уҙғарылды. "Өмөтлө ҡәләм”гә тип ебәрелгән ижади эштәр йыл буйына редакция папкаһына йыйыла, бик күптәре гәзит биттәрендә баҫыла бара. Быйыл да комиссия тарафынан 300-ләп эш ҡаралды.
Төрлө йүнәлештә үҫешә
09 июня 2014 йыл | Ауыл хужалығы
Элекке "Архангельский” совхозы базаһында өр-яңынан барлыҡҡа килгән "Кузин” крәҫтиән хужалығы күтәрелеш осоро кисерә. Сит ил инвес-торы был төбәккә килеп киткәндән һуң алға китеш күҙәтелмәне. Шуға ла яңы барлыҡҡа килгән хужалыҡҡа барыһын да яңынан башларға тура килде.


text:
3-02-2016, 10:09 / ---
Абҙаҡтар һынатманы
Күптән түгел Абҙаҡ мәктәбендә 1999-2002 йылда тыуған егеттәр араһында билбау көрәше буйынса ярыш үтте. Ярышта Абҙаҡ, Баймаҡ районы Темәс һәм Әбйәлил районының Асҡар мәктәптәренән 24 уҡыусы кѳс һынашты. Билбау менән көрәштә Абҙаҡ мәктәбе уҡыусылары һынатманы: Алмаз Хәйруллин, Айбулат Дауытов, Булат Абдрахманов, Данил Хазыров үҙ ауырлыҡ категорияларында уңышлы сығыш яһап, призлы урындар яуланы. Сараны үткәрергә ярҙам иткән Абҙаҡ мәктәбе директоры Гөлшат Рауил ҡыҙы Йомағужинаға, Вахит Мәүлитбай улы Абдрахмановҡа, Алмас Жәүәт улы Дауытовҡа, 1-се Белорет спорт мәктәбе директоры Галина Юрьевна...


text:
Фото:
Башҡортостанда берҙәм дәүләт имтиханын ваҡытынан алда 10 кеше тапшыра
Фото:
20 апрелдә һынауҙы ваҡытынан алда үтергә хоҡуғы булғандарға Берҙәм дәүләт имтиханын тапшырыу этабы башланды. БР Мәғариф министрлығының мәғариф сифатына контроль һәм берҙәм дәүләт имтиханы бүлеге начальнигы Әлмира Ғәниева әйтеүенсә, республикала БДИ-ны ваҡытынан алда 10 кеше тапшыра, шуларҙың алтауһы — Өфөлә, Асҡын районы һәм Стәрлетамаҡта – берәр кеше, Ҡариҙел районында – икәү. Әлмира Альберт ҡыҙы әйтеүенсә, улар — бөтә Рәсәй кимәлендәге ярыштарға китеүсе спортсылар, операцияға ятырға тейешле сығарылыш класы уҡыусылары, 2010 яҙғы саҡырылышта хәрби хеҙмәткә китәсәк егеттәр.
— Бөгөн улар рус теленән имтихан тапшыра, — ти Әлмира Альберт ҡыҙы, - 24 апрелдә – математиканан. Ике мотлаҡ имтихандан тыш, йәштәр йәмғиәт фәненән, физика, биология, ИКТ, тарихтан имтиханға яҙылған. Берҙәм дәүләт имтиханын ваҡытынан алда тапшырыу 30 апрелдә тамамланасаҡ – был көн теге йәки был сәбәптәр арҡаһында билдәләнгән көндәрҙә имтихан тапшырып өлгөрмәгәндәр өсөн резерв көн буласаҡ.
Дөйөм алғанда, быйыл, БР Мәғариф министрлығы мәғлүмәте буйынса, Башҡортостанда Берҙәм дәүләт имтиханын 29,5 мең кешенең тапшырыуы көтөлә.


text:
Ишембайҙың 20 һайлау округында ҡала Советы депутаттары һайланасаҡ
4 мартта Ишембай халҡы 20 һайлау округында Рәсәй Президентынан тыш ҡала Советы депутаттарын да һайлаясаҡ. Ҡала Советына депутатлыҡҡа 51 кандидат дәғүә итә, уларҙан 20 кеше — «Берҙәм Рәсәй»ҙән, 12 кеше – КПРФ-тан, 2 кеше – ЛДПР-ҙан һәм 17 кеше үҙ-үҙен тәҡдим итте, тип хәбәр итте «Башинформ» агентлығына территориаль һайлау комиссияһы рәйесе Ринат Шәймөхәмәтов.
Ишембайҙа 39 һайлау участкаһында 51 мең кешенең килеүе көтөлә, уларҙан 130 кеше тәүгә тауыш бирәсәк.
— Беҙҙең ҡалала әүҙем агитация алып барыла, һайлаусылар менән осрашыуҙар үткәрелә, — тип һөйләне Ринат Шәймөхәмәтов. – Тауыш биреү өсөн бүлмәләр әҙерләнә, веб-камералар урынлаштырылды һәм тикшерелде.
Һайлау көнөндә тауыш биреү урындарында йәрминкәләр, туҡланыу пункттары ойоштороласаҡ. Әле ижади коллективтар менән концерттар үткәреү тураһында һөйләшеүҙәр алып барыла.


text:
Рима Баталова Архангел районындағы бала приютында тәрбиәләнеүселәрҙе байрам менән ҡотланы
Халыҡ-ара балаларҙы яҡлау көнөн билдәләү сиктәрендә Дәүләт Думаһы депутаты, физик культура, спорт һәм йәштәр эштәре буйынса комитет ағзаһы Рима Баталова Архангел ауылындағы социаль бала приютында булды. Архангел районы етәкселеге оҙатыуында депутат балаларҙы байрам менән ҡотланы һәм уларға ЖК-телевизорҙар, уйынсыҡтар һәм татлы ашамлыҡтар бүләк итте. Балалар, үҙ сиратында, ҡунаҡтар өсөн матур концерт ойошторҙо.


text:
«Берҙәм Рәсәй» Башҡортостан бүлексәһе сәйәси советының президиумы һайлау кампанияһына йомғаҡ яһаныФото: Олег Яровиков | Видео: Ренат Искужин, Мирон Доровских
«Берҙәм Рәсәй» Башҡортостан бүлексәһе сәйәси советының президиумы һайлау кампанияһына йомғаҡ яһаны
«Берҙәм Рәсәй» Башҡортостан бүлексәһе сәйәси советының президиумы һайлау кампанияһына йомғаҡ яһаныФото: Олег Яровиков
ӨФӨ, 2014 йыл, 24 сентябрь. /«Башинформ» мәғлүмәт агентлығы, Екатерина Соколова/.
Өфөлә «Берҙәм Рәсәй» партияһының Башҡортостан төбәк бүлексәһе сәйәси советы Президиумы ултырышында уҙған һайлау кампанияһына йомғаҡ яһалды.
— Бик ҙур эш башҡарылды, беҙ һәр һайлаусыға тиерлек барып еттек, — тип һөйләй «Берҙәм Рәсәй» партияһының Башҡортостан бүлексәһе секретары, БР Дәүләт Йыйылышы – Ҡоролтай Рәйесе Константин Толкачев. — Һайлауҙарға сыҡҡан программа халҡыбыҙҙың ихтыяжын һәм өмөтөн сағылдыра һәм иртәгәге көнгә йүнәлгән, ул аныҡ һәм ғәмәлдә үтәлерҙәй. «Берҙәм Рәсәй»ҙең кадрҙар потенциалы положениелағы бөтә программаларҙың мотлаҡ рәүештә тормошҡа ашырыласағы тураһында һөйләргә нигеҙ бирә. Һайлауҙарҙа участкаларға һайлаусыларҙың ҙур ағымын күҙәттек һәм Рөстәм Зәки улы Хәмитовтың һис шикһеҙ еңеүе халыҡтың партияға ышаныс белдереүе тураһында һөйләй. Һәм был беҙгә ҙур яуаплылыҡ өҫтәй.
«Берҙәм Рәсәй» төбәк бүлексәһе секретары урынбаҫары Рәмзил Ишсариндың фекере буйынса, хәҙерге донъяла власть асыҡ булырға тейеш.
— Был йүнәлеште төрлө яҡлап үҫтерәсәкбеҙ, — тип һөйләй Рәмзил Ишсарин. — Беҙ һайлаусыларыбыҙҙың өмөттәрен аҡлап ҡалырға ғына түгел, ә йәмғиәт менән даими рәүештә, көн һайын диалогта булырға тейеш.
Президиум ултырышы барышында партияның «Рәсәй әсәләре» бөтә Рәсәй хәрәкәте төбәк бүлексәһе һәм шәкәр диабеты менән ауырығандарҙың хоҡуҡтарын яҡлау буйынса йәмәғәт ойошмаһы менән хеҙмәттәшлек һәм үҙ-ара килешеп эш итеү тураһындағы ике килешеүгә ҡул ҡуйылды.